text:
Farra Sammuu
Sammuun motora ilma namaati. Motorri kuni yoo hojiin ala ta’ee namni guutun suni hojiin ala ta’a. Motora kana yeroo hundaa boba’aa itti qicu (guutu), kunuunsu fi badii irraa eegu barbaachisa. Abbichi motora ofii kana yoo hin kunuunsin, miidhaf of saaxila. Wanti isin ajaa’ibsiisu sammuun ilma namaa motoras, jeneretaras. Garaagarummaan kanniin lamaani maalii? Jeneretarri anniisa makaanikaala gara annisaa elektrikitti jijjiruudha. Motorri immoo gosa annisaa tokko gara makaanikaalatti jijjiruudha. Fkn, jeneretaratti gaazi yoo itti qican tarbaayinii naannessun annisa elektrikii mana ibsu maddisiisa. Motorri konkolataa bobaa’a of keessatti gubuun konkolaatan akka adeemu taasisa. Amma kanniin lamaan sammuu keenyan wal bira haa qabnu. Sammuun keenya wantoota kunniin lamaan hojjatan caala hojjata. Alhamdulillah. Sammuu kee jenerataran wal bira qabii. Akkuma jeneretarri ifa elektirikii maddisiisu, sammuun kees ifa beekumsa maddisisa.
Ammas sammuu kee motoraan wal bira qabi. Akkuma motorri konkolaatan akka adeemtu taasisu, sammuun keetis akka sirnaan adeemtu si taasisa. Fakkeenyaf, namni farsoo dhuge, sirnaan dhaabbatee deemu danda’aa? Kanaafu motora kee wanta gaarii itti qicuu fi kunuunsun, badii irraa eegi.
Farra sammuu yommuu jennu wanta sammuu laamshessan, dugulchan, ajjeessan, summeessanii yookiin inuma maraachaniidha. Amma mee wantoota motora-jeneretara keenya kana nu jalaa miidhan haa ilaallu.
1.Cubbuu
Yeroo tokko tokko barnoota kee ni dubbista garuu homaa siif hin galu. Ammallee irra deddeebite dubbista, ammas homaa siif hin galu. Kitaaba ni dubbista, wanti ati irraa hubattu garmalee baay’ee xiqqaa ta’uu danda’a. Ni dubbista, ni qo’atta garuu sirritti siif galuu dhiisu danda’a. Sababni kanaa inni guddaan maal akka ta’ee sirritti ilaaltee? Sababni kanaa inni guddaan cubbuudha. Akkuma irranatti jenne, sammuun ifa beekumsaa burqisiisu hin danda’u yoo cubbuun haguuggame, akkuma jeneretarri keessi isaa yoo bade ifa elektrikii burqisiisu hin dandeenye. Imaam Shaafi’i akkana jedha;
“Dadhabiinna sammuu kooti sheeka kiyya Waki’itti komii dhiyeesse. Akka cubbuu irraa fagaadhu na barsiise. Ni jedhe, “Beekumsi Rabbii ifa. Ifni Rabbii nama cubbuu raawwatuuf hin kennamu.”
Imaam Shaafi’i gorsa kanatti fayyadame, sammuun isaa garmalee qara ta’uun takkaan wanta dubbise kan qabatu ta’uu danda’eera. Kanaafu, sammuu kee qaruu yoo barbaadde cubbuu irraa dheessi. Cubbuu keessaa kanneen garmalee sammuu doomsanii fi dugulchantu jiru. Isaan keessaa;
Shirkii- Rabbii gaditti wanta biraatiif gabra ta’uun dhugumatti sammuu garmalee dugulcha. Namummaa keessaa nama baasun sadarkaa horitti gadi nama deebisa. Namni yommuu Rabbi qofaaf gabricha ta’uu bilisummaa sammuuti fi qaama argata. Sammuun isaa ni qaramti. Shirkii fi kufriin karaa adda addaatin sammuu namaa galaafatu. Namni tokko Rabbiin dhiise qalbii isaa namaaf ykn wantoota duniyaa tanaatif yommuu gurguru, gadi aantummaa fi salphinni itti dhagahama. Maddii guddaan cubbuu fi dillii hundaa shirkii fi kufriidha. Fakkeenyaf, yommuu inni Rabbiin dhiise, jaalalle isaatiif ykn addunyaa tanaaf gabra ta’uu, sammuun hangam akka miidhamu haa ilaallu. Halkanii guyyaa hirribaa fi boqonnaa gaarii hin argatu. Kanaafi, Rabbiin qofa gabbaruun bilisummaa fi gammachuu dhugaati, sammuu namaa qara, kabaja namaa olkaasa. Jireenya mi’eessa. Aarifa (nama Rabbiin beeku) tokkotu akkana jedhe, “’Warroonni Jannata seenan haala ani amma keessa jiru keessa yoo jiraatan, haala gaarii keessa jiruu jechuudha.’ yaanni jedhu yeroo tokko tokko natti dhagahama” Dhugumatti, Rabbii qofaaf gabricha ta’uun gammachuu fi bilisummaa akkamii! Jechi nama hanqata kana ibsuuf. Rabbiin gabbaruu jechuun wanta Rabbiin itti nama ajaje hojjachuu fi wantoota irraa dhowwee irraa fagaachudha.
Zinaa- sagaagalummaan sammuu namaa dugulchuun bullukoo salphinnaa namatti uwwisa. namni gocha kana raawwatu yeroo hundaa badii kana yaadachuun keessa ofii jeeqa, sammuu ofii qancarsa. Kanaafu, zinaa irraa fagaachun sammuu namaa qara.
Masturbation (اِسْتِمْناء )- jechuun qaama hormaata harkaan tuttuqanii kakaasudha. Kuni garmalee sammuu namaa miidha. Dhangala’oon saalaa (mi’oon) akka dhangala’u waan taasisuuf qaama fi sammuu namaa laamshessa. Dargageessi adda jiru halkan yommuu kana raawwatu, sammuun isaa waa qabachuun itti ulfaata. Salphatti wanta tokko dagata, dandeetti waa qalbeefachuu fi hubachuu dhaba; keessi isaa gammachuu fi tasgabbii hin qabu. Kanaafu, namoonni kana raawwatan gocha kanarraa fagaachun, tawbaa dhugaan gara Rabbii deebi’u qabu.
Fiilmi, diraama fi moovi– dargaggoonni yeroo ammaa filmii wal-qunnamtii saalatiin macha’aanii jiru. Yommuu isaan filmii kanatti ija bobaasan, keessi isaanii ni gubata, sammuun isaani ni dugula. Miidhan isaa miidhaa zinaa caala. Takkaa wanta hawwu san hin argatu takkaa immoo ilaalu hin dhiisu. Haala kanaan, sammuu fi jireenya ofii guba. Osoo ajaja Rabbii armaan gadii kana hojii irra oolche maaltu gubaa kana hundatti isaa oofaa turee?
“Ija isaanii akka gadi qabatanii fi qaama saala isaanii akka eegan mu’umintootatti (warroota amananitti) himi. Santu isaaniif irra qulqulludha. Dhugumatti Rabbiin keessa beekaa waan isaan dalaganitti.” Suuraa An-Nuur 24:30
Kanaafu, yaa obboleessa filmii wal-qunnamtii saalaa ilaalu fi suura dubartii telefoona kee irratti kuusun sammuu kee hin dugulchin, hin maraachin. Wantoota fokkuu akkanaatirraa fagaadhu, keessi kee gammachuu fi tasgabbiin guutamaati.
Hamii– wantoota sammuu namaa dugulchan kan biraa yommuu qorattu, hamii fi oduu oli gadi guurun sababoota humna motora ykn jeneretara keeti laaffisan keessaa tokko akka ta’e ni argita. Namni yommuu wanta isa hin galchine keessatti utaale seenu sammuun isaa ni jeeqama. Yommuu namoota hamachuun kabaja namaa quuncisu, sammuun isaa ni quunca’a, ni dugula. Kanaafi, Qur’aanni nama hamachuu foon obboleessaa nyaachutin wal bira qabe. Eenyutu foon obboleessaa nyaachu jaallataa? Akkuma foon lafee uwwisu, kabajni namaas keessa namaa uwwisa. Yommuu kabajni namarraa quunca’u (mulqamu), namni hangam akka miidhamu haa ilaallu. Foonis lafee irraa yommuu quunca’u hangam akka miidhamu haa hubannu. Kabaja namaa namarraa quuncisuun akka foon namarraa quuncisuuti. Kanaafu, hamii irraa fagaachun sammuu namaa qara.
2.Hawwii sobaa – wantoota sammuu namaa dugulchan keessaa hawwii sobaati. Namoota gammachisuuf, jaalalle ofii taphachisuuf, yaadota faaydi hin qabne yommuu of keessatti daaku, sammuun isaa ni daakamti. Hawwiin sobaa galaanaa daarii (beach) hin qabne jedhama. Namni galaana kana keessatti tare gahuumsi isaa hin beekkamu. Karaan hundarra gaariin hawwii sobaa kana jalaa itti bahan gara Rabbii dhiyaachudha. Sababni isaas, namni yommuu Rabbiin irraa fagaatu sheyxaanni hawwii sobaatin masakuun dukkana cimatti galcha. Rabbitti dhiyaachun immoo sheyxaana namarraa fageessun keessa namaa tasgabbii fi gammachuun guuta. Rabbiin (Azza wa jalla) akkana jedha:
“Isaan erga karaan qajeelan ifa isaaniif ta’ee booda duubatti deebi’an, sheyxaanni (hojii gadhee) isaanitti bareechisee hamilee isaanitti godhe.” Suuratu Muhammad 47:25
Namoonni Rabbiin irraa garagalan kunniin hojii gadhee hojjatan akka gaaritti ilaalu, galaana hawwii sobaa keessa daaku. Kanaafu, Rabbiin irraa fagaachu fi ajaja Isaa hordofuu dhiisun hadhaa fi adabbii baay’ee nama dhandhamsiisa. Gara Rabbii dhiyaachu fi ajaja Isaa hordofuun immoo nageenya fi tasgabbii namaaf kenna.
3.Araadota adda addaa– araadonni akka sigaaraa, alkooli, farsoo, biiraa, caati, hashiishii fi kkf sammuu dugulchuu fi laamshessu keessatti gahee ol’aana taphatu. Araanni yeroo ammaa kanniin caalaa babal’ataa jiru araada interneetiti. Dargageessi fi shamarri wanta fokkuu ilaaluuf, dubbisuuf yookiin dhageefachuuf ammaa amma yommuu interneeti banan, sammuun isaani ni dugula, keessi isaanii gammachuu fi tasgabbii dhaba. Walaloo, barreefama, fi suuraa jaalalaa dubbisuu fi ilaaluf yommuu interneetti ammaa amma banu sammuun isaa/ishii hangam faaydan ala akka ta’uu itti haa yaadu! Kana jalaa bahuuf hiriyyoota, peeji fi garee (group) suura fi barreefamoota akkanaa nutti fidan bilook gochuu fi keessaa bahuudha. Namoonni kunniin ibidda jaalala akkamitti qabsiisanii zinaa (sagaagalummaa) akka raawwatan nama barsiisu. Filmii wal-qunnamtii saalaa fi suura dubartii qullaa raabsun sammuu namaa dugulchu, keessa namaatti ibidda qabsiisu. Kanaafu, isaan irraa fagaachun furmaata hunda caalu. Akkasumas, namni jireenya gaarii jiraachu barbaadu araadota armaan olitti eerre hunda irraa fagaachu qaba.
4.Hirribaa fi nyaata baay’isuu ykn tartiiba dhabuu- hirribni boqonnaa sammuu deebisuu fi annisaa haaromsa keessatti gahee ol’aana taphata. Sirnaan yoo hin rafin, sammuun namaa ni jeeqama. Dandeetti waa hojjachuu fi hubachuu dhaba. Akkasumas, hirriba fi nyaata baay’isuun qaama butucha, sammuu dugulcha. Halkan hirriba gaarii rafuuf, namni tokko wantoota sammuu isaa jeeqan irraa fagaachu qaba. Fakkeenyaf, guyyaa cubbuu kan rawwataa oolu yoo ta’e ykn filmii fi moovi kan ilaalu yoo ta’e, halkan hirriba gaarii hin rafu, ni jeeqama. Ammas, akkuma nyaata nyaate fi dhugaati dhugeen gara hirribaa deemun hirriba isaa jeeqa. Dhugaatin lallaafa fi wantoonni sammuu namaa kakaasan kanneen akka bunaa, shaayi, chokoleetti fi kkf hirriba namarraa ari’u.
In shaa Allah torbaan hanga ‘Sammuu Kee Qaruuf’ jedhuun walitti deebinutti Assalamu aleykum wa rahmatullahi wa barakaatuh. Hubachiisa: www.sammubani.com sababa hin beeknen cufame jira. Hanga banamu websaayiti kanatti fayyadamu dandeessu, barruuleen achirra jiran asitti waan darbaniif.


c: text/html

text:
Ethiopia: Declaring a new State of Emergency Could Deepen the Political Crisis HRLHA Press Release February 18, 2018 On February 16, 2018 the Ethiopian government has again declared a State of Emergency for six months. This came only months after… Read More »
SBO: Gurraandhala 18, 2018. Oduu, Ibsa ABO Labsa Yeroo Hatattamaa Wayyaaneen baase ilaallatuu fi Haala Sochii Warraaqsa FXG irratti yaada Jiraattota Oromiyaa Godinaalee Adda addaa.
Mahabuub Abbaa Waajii | Gurraandhala 18, 2018 Yaroon Oromoon “waligalan alaa galan” jattee makmaakte Oromoonni biyyaa fi qa’ee isaanirraa fagaataani deemani tahuu baachu mala. Haalli amma Oromoonni diaspora keessa jiran yoo laalamee makmaaksi kun kan yaroo ammaa itti jirruf makmaakamee… Read More »

robotstxt: allowed

filter: keep


text:
Bosonni guddaan sonba Addunyaa kana ta’e Amaazoon manca’aa jira jedhame
Finfinnee, Sadaasa 8, 2012 (FBC) – Bosonni guddaa addunyaa kan ta’e Amaazoon manca’aa akka jiru mootummaan Biraazil ibsee.
Akka baraa faarnjoota 2008 irraa eegalee %29.5 mancaa’uu isaa Inistitiyuutiin qorannoo hawaa biyyaalessaa ifoomsera.
Keessumaa mancaatiin bosonaa kana daran hammaachaa dhufe, wayita bulchiinsa preezdaantii biyyattii Jaa’iir Boolsonaro bosona Amaazoon baraaruuf, xiyyeeffannoon isaanii laafadha ta’uu fi walgahii biyyoota garee 20 Firaansitti taa’ame irratti mancaatii Bosona Amaazoon ambisuuf, maallaqa dhaabbilee deeggartootaa irraa argame doolaara Ameerikaa miiliyoona 20 fudhachuu diduun isaanii hedduu akka qeeqaman godheera.
Kanamalees akka sababaatti kan eeramu preezdaantiichi ministeera eegumsa naannoo balleessuun isaaniis hojichaaf xiyyeeffaannaa akka hin kennine agarsiisa jedhame.
Bosonni Amaazoon lafa km² miiliyoona 5.5 uwwisa jedhame.
Maddi:-CNN


text:
Miira Gadi-aantummaa
Miira gadi aantummaa yommuu jennu namni tokko mataa ofii shakkuu, “Ani nama gadi aanaa amala cimaa fi ol’aanaa hin qabneedha.” Jedhee ofi ajifachuu fi of gadi xiqqeesudha. Miirri gadi aantummaa ijoollumma irraa jalqabee hanga du’aa kan itti fufu ta’uu danda’a. Miirri kuni nama dhuunfaa qofa osoo hin ta’in hawaasa fi biyya kan miidhudha. Biyyi gadi aantummaan itti dhagahamu biyya biraatif gabra fi kajeelattu taati. Miira gadi aantummaa bakka saditti qoonne mee haa ilaallu.
1.Sababoota Miira gadi aantummaa
Miirri gadi aantummaa wantoota adda addaa irraa madda. Isaan keessaa;
A). Cubbuu fi dogongora– namni yommuu badii fi dogongora raawwatu miirri gadi-aantummaa keessa isaa ni huuba. Akka cirriin dhiiga horii xuuxutti innis yeroo hundaa badii fi dogongora sanniin yaadachuun miira kabajaa of keessaa xuuxa.
B). Dhiibbaa maatii– yeroo ijoollummaa maatiin ijoollee isaanii kan arrabsanii fi hacuucan yoo ta’an ijoollen isaanii miira lamaan keessaa tokko ni horatu. Takkaa keessi isaanii ulee fi jechoota maatitiin waan reebameef gadi aantummaan ittti dhagahama. Takkaa immoo ulee fi jechoota kanniin moo’achuuf ol’aantummaa isaanii agarsiisu. Mucaan yommuu dubbachuu barbaadu, “Cal’isi!” yommuu jedhaniin keessi isaa rifachuun gadi aantummaan isatti dhagahama. Ammas dogongora xiqqaa fi guddaaf ijoolle arrabsuu fi reebun miira gadi aantummaaf gumaacha guddaa godha. Maatiin wanta akkanaa hojjatan, gocha kana irraa of qusachuun, ijoollee isaanii gorsuu fi barsiisu qabu. Ijoollen badii fi dogongoratti kufuun dura akeekachisuu fi irraa tiiksu qabu. Fakkeenyaf, intalti filmii akka ilaaltu ishiif hayyamuun ergasii intalli tuni zinaa yoo raawwatte miidhan guddaan ishirra gaha. Gadi aantummaan akka itti dhagahamu kan sababa ta’ee maatiidhaa jechuudha.
C). Namoota ofi olii waliin wal bira of qabuu– namoonni yeroo baay’ee nama qabeenya fi beekumsaan isaan caalu ilaalun, dandeetti fi ijjannoo ofii laamshessu. Nama meeqatu imala milkaa’inna jalqabe yommuu nama isa fuundura fiigu argu ‘Isa dhaqqabuu hin danda’u’ jechuun duubatti deebi’e. Inni kana waan qabuuf milkaa’e, ani kana waan hin qabneef milkaa’u hin danda’u jechuun keessa ofii reebu. Fakkeenyaf, yommuu nama dureessa argitu, “Ah, ani kana hin qabu, manni isaa akkam bareeda! Ani hiyyeessa waa hin qabne fi kkf.” Jechuun gadi of xiqqeessita.
D). Arrabsoo fi qeeqa namoota sodaachu– namoonni yommuu nama arrabsan, dhugumatti keessi namaa ni jeeqama; hamileen ni caba. Namni yommuu arrabsamu, of eeggannoo daangaa darbe gochuun ba’aa hin dandeenye ofitti fe’a. Namoonni akka na hin arrabsine ykn hojii kana narraa haa jaallatan jechuun wanta hin dandeenye fi isaaf hin mallee hojjata.
2.Miidhaa Miira gadi aantummaa
Miirri gadi aantummaa miidhaa baay’ee namarraan gaha. Isaan keessaa inni guddaan hamilee ofii cabsuun milkaa’inna irraa duubatti deebi’uudha. Namni akkanaa, “Ani nama uguruu hin geenye, hojii kana hojjachuu hin dandeenye; yoo hojjadhe namoonni natti kolfan” jechuun jireenya ofii jijjiruuf carraaqu dhiisa. Fakkeenyaf, nama meeqatu waajiba (dirqama amanti Islaamaa) kan akka salaata sababa kanaan dhiisa. Harkaana salaata fi wantoota salaata keessatti jedhan waan hin beeknef, yoo salaate namoonni natti kolfan jechuun ofi hidha. Nama beekumsa qabu gaafachun hin baratu. Sababani isaas, “Yoo nama kana gaafadhe maal nan jedha? ‘Osoo hagana geettu waa’ee salaataa wallaaltaa?’ nan jechuu danda’a.” Jechuun jireenya ofii fooyyessu irraa of sakaala.
Ammas miirri gadi aantummaa dandeetti uumamaa isa keessa jiru akka ukkaamsu taasisa. Yeroo hundaa nama nuu olii waan ilaalluf dandeetti nu keessa jiru osoo itti hin fayyadamin, dandeettin keenya nu waliin biyyeetti gala.
Dabalataan miirri gadi aantummaa balbala abdii fi injifannoo namarratti cufa. Rabbiin (subhaanahu wa ta’aala) ni jedha:
“Hin laafinaa, hin gaddinaa isintu [injifannoon] irra aanaa dhugumatti mu’imintoota yoo taatan.” Suuratu Al-Imraan 3:139
Namni gadi aantummaan itti dhagahamu abdii kuta, waan xiqqaa malee waan guddaa yaadu hin danda’u. Namoota biroos gara olii akka hin yaadne fi milkaa’innatti akka hin ariifanne gufuu itti ta’a. Akka fakkeenyatti, munaafiqoonni gadaa Rusuula (SAW) injifannoo hin abdatan. Kana irra, ni ajjeefamtu dirree lolaa hin deeminaa jechuun namoota sodaachisu.
“Yeroo munaafiqotaa fi isaan onnee isaanii keessa dhukkubni jiru, “Rabbii fi Ergamaan Isaa gowwoomsaa malee homaa waadaa nuuf hin seenne.” Jedhan [yaadadhu].” (Al-Qur’aan, Suuratu Al-Ahzaab 33:12)
Waadaa Rabbii kan akka injifannoo fi Jannataa, munaafiqonni “Gowwoomsadha” jechuun ofii fi namoota biroo milkaa’inna irraa duubatti harkisu. Kuni hundii ol fageessanii yaadu dhiisu irraa kan burqeedha.
Ammas miirri gadi aantummaa vaayrasii jibbaa fi waanyu nama keessatti horsiisa. Yeroo hundaa nama qabeenya ykn beekumsa qabu ilaalun jibbaa fi waanyun keessa ofii summeessa. Jeequmsi fi dhiphinni itti dhagahama.
Tolee namni hunduu miirri gadi aantumaa itti dhagahama. Hadhaa baay’ee dhandhamu danda’u. Garuu namoonni gariin jireenya isaanii guutu miira gadi aantummaaf harka hin kennan. Qabsoo guddaa adeemsiisun miira gadi aantummaa moo’atu. Mee qabsoo akkamii akka adeemsisan furmaata jalatti haa ilaallu.
3.Furmaata miira gadi aantummaa
1.Taqwaa– taqwaa (Rabbiin sodaachu) jechuun waan itti ajajaman hojjachuu fi waan irraa dhoowwaman dhiisun adabbii Rabbii irraa of baraarudha. Akkuma duratti jenne cubbuu (dillii) hojjachuun gadi aantummaan akka namatti dhagahamu taasisa. Gubbaa irraa akka ba’aa namatti ulfaachun gadi nama aansa. Taqwaan miira gadi aantummaa kana haaqun miira kabajaa fi gammachuu namatti uwwisa. Rabbiin (subhaanahu wa ta’aala) ni jedha:
“Yaa warra amantan! Rabbiin yoo sodaattan, Inni furqaan isiniif godha. Badii keessan isin irraa harcaasa. Isiniif ni araaramas. Rabbiin abbaa tola guddaati.” Suuratu Al-Anfaal 8:29
Furqaan jechuun dhugaa fi sobaa kan addaan baasu. Fkn, Qur’aanni furqaan jedhama dhugaa fi soba waan addaan baasuf.
Dhugumatti namni taqwaa qabu dhugaa fi soba addaan baasun isatti hin ulfaatu. Miira gadi aantummaan osoo hin ta’in miira kabajaatin dachii irra adeema.
2.Yeroo hundaa tawbachuu fi araarama kadhachuu– namni taqwaa qabu (Rabbiin sodaatu) gonkumaa cubbuu hin hojjatu jechuu keenya miti. Ilmi namaa dogongorun baditti ni kufa. Ergasii saalfanna fi salphinni waan itti dhagahamuuf miirri gadi aantummaa isa haguuga. Kanaafu, nuti namoota dogongora irraa bilisa ta’uu miti. Akkasumas, yommuu dogongorru ba’aan badii waan nutti ulfaatuf, ba’aa kana kan kaasu Rabbiin malee eenyutu jiraa? Namni hanga fedhe osoo nu booharse homaa nuuf hin godhu. Yeroo muraasan booda gaddi fi miirri gadi aantummaa nutti deebi’a. Kanaafu, furmaanni isaa yeroo hundaa Rabbiin irraa araarama kadhachuudha.
Tawbaa jechuun badii irraa gara Rabbii deebi’u yommuu ta’uu istighfaara jechuun immoo Rabbiin araarama kadhachuudha.
Istighfaarri waa sadii qabata:
- Rabbiin irraa araarama barbaadun Jaalala Isaa argachuu
- Rabbiin cubbuu akka namaaf dhoksuu fi haaqu kadhachuu
- Sababa cubbuu saniin akka nama hin adabne itti warwaachudha
“Isaan warra yeroo waan fokkataa hojjatan yookiin lubbuu ofii miidhan Rabbiin yaadatanii badii isaanitiif araarama gaafataniidha. Rabbii malee eenyutu badii araaramaa? Isaan osoo beekanu waan hojjatanirra (cubbuu ofitirra) kan hin turreedha.Isaan sun mindaan isaanii araarama Gooftaa isaanii biraa ta’ee fi jannata laggeen ishee jala yaatudha. Isaan ishee keessatti hafoodha.Mindaan hojjatootaa [Jannata ta’uun] waa tole.” Suuraa Aali-Imraan 3:135-136
3.Beekumsa– yeroo hundaa beekumsa barbaadun mataa ol qabatanii akka deeman nama taasisa. Beekumsi gadi aantumma namarraa haaqu beekumsa filoosofi osoo hin ta’in beekumsa Qur’aana fi sunnaati.
4.Namoonni maal nan jedhan osoo hin ta’in wanti ani hojjadhu sirriidha moo sirrii miti?– yeroo baay’ee “Namni maal nan jedha? Natti kolfu danda’u…” jechuun keessa keenya dhiphisna. Akka yaada fi dandeetti keenyatti osoo hin ta’in akka yaada fi jecha namootatti buluuf yaalla. Rakkoo kana hanbisuuf, ulaagaa lama fayyadamuun nama baasa. Tokkoffaa hojiin ani hojjadhu kuni gaariidha moo badaadhaa? Lamaffaa hojii kana maaliif hojjadhaa? Namoota gammachisuufi moo mindaa Rabbiin irraa barbaadeti?
Eeti,dogongoru waan dandeenyuf dogongora keenyaf yoo nutti kolfan, kolfa isaanitiif bakka kennu hin qabnu. Kana irra dogongora keenya irraa barachu qabna. Akkasumas, yeroo hojii gaarii hojjannu namoonni nu tufatu, nu qeequ. Ulaagaalee lamaan armaan olii yoo fayyadamne fi araarama Rabbiin irraa kadhanne wanti nu miidhu hin jiru. Tuffatanii dhiisani yaada isaanii!
5.Cimanii hojjachuu– dadhabaa ta’uun miirri gadi aantummaa akka namatti dhagahamu taasisa. Cimanii hojjachuun immoo miira gadi aantummaa nama keessaa dhiqa. Addunyaa fi Aakhiraa keetif cimte yoo hojjatte namootaf gabra ta’uun gadi aantummaan sitti hin dhagahamu. Barataa yoo taate nama dubbise waa hubatu ta’i. Daldalaa yoo taate, daldala keessatti haqaan hojjachuun bu’aa gaarii buufadhu.
6.Namootan wal bira of qabuun gadi of xiqqeessu dhiisu– Ergamaan Rabbii (SAW) akkana jedhan:
انْظُرُوا إِلَى مَنْ هُوَ أَسْفَلَ مِنْكُمْ وَلاَ تَنْظُرُوا إِلَى مَنْ هُوَ فَوْقَكُمْ فَإِنَّهُ أَجْدَرُ أَنْ لاَ تَزْدَرُوا نِعْمَةَ اللَّهِ عَلَيْكُمْ ”
“Kan isinii gadii ilaala malee kan isinii olii hin ilaalinaa. Dhugumatti qananii Rabbiin isin irratti oole akka hin xiqqeessine santu isiniif caalaa.” Jaami’i At-Tirmizi-2703
Gabaabumatti nama nu olii ilaalun of gadi xiqqeessun karaa lamaan furamu danda’a.
1.Nama qabeenyan ykn miidhaginnaan nu caalu yommuu ilaallu, hadiisa armaan olii yaadachun nama nuu gadi ilaalun wanta qabnu irratti Rabbiif galata galchuu qabna.
2.Nama beekumsaan nu caalu yoo ta’e, takkaa beekumsa isaa irraa fudhanna takkaa immoo karaa fi tooftaa inni beekumsa ittiin argateen ilaalu fi qorachuun ni hordofna. Kanarraa kan hafe, yeroo hundaa nama nuu olii ilaalun miira gadi aantummaa fi waanyun keessa keenya cunqursu fi qancarsu hin qabnu.
Guduunfaa
✎ Miirri gadi aantummaa miira keessa nama qancarsuu, dandeetti namaa ajjeesu fi abdi namatti dukkaneessudha.
✎Rabbiin sodaachun, yeroo hundaa araarama kadhachuu fi beekumsa barbaadun miira gadi aantummaa namarraa dhiqa.
✎ Namoota nuu gadii ilaalun qananii Rabbiin nurratti oole akka beeknu fi galata galchinuuf nu taasisa.
✎ Jireenya keessatti kaayyoo murtaa’a fi beekkamaa qabaachun miira gadi aantummaa irraa nama baraara.
Jedhi, “Dhugumatti, salaanni kiyya, qalmi kiyya, jireenyi tiyyaa fi duuti tiyya Rabbii Gooftaa aalamaa hundaatifii.” suurat Al-An’aam 6:162


text:
Soomaa fi Ramadaana
Bismillah. Alhamdulillah Rabbil aalamiin. Yommuu Ramadaanni gahu, namoonni of tottolchuu fi of fooyyessuuf ni qophaa’u. Barreefama waa’ee Ramadaana dubbisuuf Google irratti ramadaana ykn sooma jechuun barreessun keessan hin oolu. Sababni kanaa waa’ee Ramadaanaa fi sirrittti irraa fayyadamuuf fedhii waan qabdaniifi miti ree? Alhamdulillah waggoota darban keessatti waa’ee Ramadaana ilaalchise barruulee garagaraa ilaalle jirra. Isaan keessaa; Qophii Ramadaanaa, Ramadaana keessa ramaddi namoota, wantoota sooma balleessanii fi kan biroo. Kana sammubani.com irraa ni argattu. Har’as wantuma duraan barreefame irratti dabaluun yaad-rimee soomaa fi Ramadaanaa ni hubanna.
Hiika Soomaa fi Ramadaanaa
Akka lugaatti sooma jechuun nyaata, dhugaati, dubbii fi qunnamti saalaa irraa of qabuudha. Akka shari’aatti immoo Rabbiif jedhanii wantoota sooma cabsan kanneen akka nyaataa, dhugaatii, qunnamti saalaa fi kan biroo irraa of qabuudha.
Ramadaanni akka lakkoofsa baatitti ji’oota kudha lamaan keessaa ji’a saglaffaadha. Jechi Ramadaana jedhu jecha Ramida ykn ar-ramadaa’a jedhu irraa kan dhufeedha. Jechoonni kunniin “jabeenya hoo’aa” agarsiisu. Kanaafu, jechi Ramadaana jedhu akkas kan jedhameef dheebu irraa kan ka’e hoo’a garaa keessatti namatti dhagahamu agarsiisuufi[1].
Barreefama kana keessatti Qur’aana irraa Aayah takka waa’ee Ramaadana tan dubbattu fudhachuun irratti haa xinxallinu.
“Yaa warra amantan! Akka isin Rabbiin sodaattaniif jecha soomni akkuma warra isiniin duraa irratti barreefame isin irrattis barreefamee jira.” Suura Al-Baqaraa 2:183
Aayah tana keessatti “Yaa warra amantan” yommuu jedhu, waamicha warra amanan qofaaf dabarfameedha. Sababni isaas, waamicha kana booda wanti dhufe dirqamoota damee shari’aa keessaa tokko itti himuufi. Shari’aan bakka lamatti qoodama[2]: 1ffaa- amantii (I’itiqaadiyyah) 2ffaa- hojii (amaliyyah)
Amantiin wanta qalbiin wal qabatuudha. Amantiin kuni Rabbitti amanuu, Guyyaa Qiyaamatti amanuu fi arkaana iimaanaa hafaniidha.
Hojiin immoo wantoota gochoota qaamatin wal qabataniidha. Kanneen akka salaata, zakaa, sooma, hajjii fi kkf.
Asitti amantiin hundee shari’aa yommuu jedhamu, hojiin immoo damee shari’aa jedhamu. Hundeen dameef barbaachisaadha. Bakka hundeen hin jirretti dameen jiraachu danda’aa? Hojiin amantii (iimaana) qalbii keessa jiru irratti ijaarrama.
Kanaafi, namni tokko Islaama keessa yoo hin seenin jalqaba gara hundeetti waamama. Kana jechuun arkaana iimaanatti akka amanu waamama. Osoo hin amaniin damee shari’aa akka hojjatu hin affeeramu. Sababni isaas, amantiin (iimaanni) hundee waan ta’eef hojiin hojjatamu kamuu iimaanan ala fudhatama hin argatu. Kanaafi, yeroo baay’ee Qur’aana keessatti dameen shari’aa kanneen akka salaata, zakaa fi kan biroo warroota amananiitti qajeela. Yaa ayyuhallazina aamanu (yaa warra amantan) jechuun wanta tokko akka hojjatan ykn irraa fagaatan isaan waama.
Namni jalqaba miseensa akka ta’u ni waamama. Miseensa erga ta’ee booda dirqamoota fi itti gaafatamummaa hojjatamu isaaf ibsan. Namni miseensa Muslimoota ta’uu kan danda’u arkaana iimaana jahanitti yoo amaneedha. Ergasii hojii isarraa eeggamu akka hojjatu isaaf ibsama.
Garuu Guyyaa Qiyaamaa adabbiin hundee shari’aa fuudhachu diduu irra ta’a. Kana jechuun namni sababa kafareen ykn amanuu dideen Guyyaa Qiyaamaa ni adabama. Akkasumas, damee shari’aa waan dhiisefis ni adabama. Jechi Rabbii Olta’aan armaan gadi kana ni agarsiisa:
“Lubbuun hundi waan hojjatteen tan qabamtuudha. Warra mirgaa malee. Isaan Jannata keessatti wal-gaggaafatu. Yakkamtoota irraa [wal gaafatu]. ‘Maaltu Saqariin keessa isin galche.’ [isaaniin jedhu]. [Yakkamtoonnis] ni jedhu ‘Nuti warra salaatan irraa hin turre. Hiyyeeyyi kan nyaachifnus hin turre. Warra [hamtuu fi soba] keessa seenan waliin seenaa turre. Guyyaa Murtis sobsiisaa turre. Hanga [duuti] mirkanooftun nutti dhuftu [haala kana irra turre].’” Suuratu Al-Muddassir 74:38-47
Warra mirgaa malee namni hunduu hojii badaa fi hamtuu hojjateen ni qabama. Erga qabamee gara azaabatti(adabbitti) oofama. Warri mirgaa warra amananii fi hojii gaggaarii hojjataa turan waan ta’aniif gadi lakkifamuun Jannata seensifamu. Jannata keessatti waa’ee warroota badii hojjatanii wal gaafatu. “Mee isaan ilaalu dandeessu?” waliin jedhu. Yommuu isaan ilaalan, “Maaltu Saqariin keessa isin galche.”jedhuun. Saqar maqaa Ibiddaatti. Wanta ishii keessa seene garmalee gubdi. Rabbiin kanarraa nu haa tiiksu. Warroonni badii hojjatan (yakkamtoonni) sababoota adabbii Saqar keessa isaan seensisee afur tarreessu: 1ffaa-Salaata dhiisu, 2ffaa- hiyyeeyyi nyaachisuu dhiisu. Rabbiinis hin gabbarre, uumamtootaafis tola hin oolle. 3ffaa- hamtuu fi soba keessatti lixu. Haqa irraa garagaluun wanta badaa fi sobaa keessatti lixaa turan. 4ffaa-Guyyaa Murtii (Qiyaamaa) sobsiisu. Kana jechuun Qiyaaman soba akka ta’etti yaadaa turan.
Kanarraa ka’uun haqni Rabbiin gabroota Isaa irraa qabu dhimma lama jalatti guduunfamu danda’a.
1ffaan Gooftaan, Uumaan, Kan nama qananiisu fi sooru Rabbiin akka ta’e amanu fi arkaana iimaana hafanittis amanuudha.
2ffaa-Isaaf ajajamuu fi Isa qofa gabbaruudha. Garuu ibaadan dhugaa ta’uu hin danda’u iimaana sirrii irraa kan burqee yoo ta’e malee. Kana jechuun ibaadan namaa sirrii ta’uuf amantiin (iimaanni) qalbii keessa yoo jiraatedha. Kanaafu, karaan haqa Rabbii bakkaan itti gahan iimaana irraa jalqaba. Ergasii gara ibaadaatti taran. Ibaada yommuu jennu hojiwwan gagaarii Rabbiin jaallatu kanneen akka salaataa, zakaa, sooma, hajjii fi kkf dha.
Kanaafi, aayah waa’ee soomaa dubbattu armaan olii keessatti itti gaafatamummaa hojii irra kaa’un dura yaa warra amantan jechuun jalqabe. Kuni kan agarsiisu qabiyyee iimaanaa kan wantoota ulfaata nafseef laaffisu isaan keessatti sochoosun itti gaafatamummaa fi dirqamaaf karaa mijeessudha.
Jecha Rabbii “Yaa warra amantan! Akka isin Rabbiin sodaattaniif jecha soomni akkuma warra isiniin duraa irratti barreefame isin irrattis barreefamee jira.” jedhu yommuu itti xinxallinu wantoota baay’ee nafsee namaa leenjisanii fi barsiisan irraa hubanna. Namni wanta nafsee irratti garmalee ulfaatu tokko hojjachuuf wanta isa dhiibuu fi kakaasu jiraachu qaba. Soomni wanta nafsee irratti ulfaata ta’eedha. Aayah armaan olii keessatti wanta ulfaataa kana nafsee irratti laaffisuuf tooftaa armaan gadi fayyadame:
A-Miira keessaa nama dhiibuu fi kakaasu isaan keessatti qabsiisu. Iimaanni humna keessaa cimaa hojii ulfaata akka hojjatan nama dhiibu fi kakaasudha. Kanaafu, yaa warra amantan jechuun humna kana isaan keessatti qabsiise.
B– Nama itti gaafatamummaa fi dirqamni irra kaa’amee isa qofa osoo hin ta’in namni biraas akkuma isaa itti gaafatamummaa fi dirqamni akka irra kaa’amee beeksisu. Namni wanti ulfaatan isatti bu’e nama biraattis akka bu’e yoo beeke, yaaddo fi dhiphinni isaa ni hir’ata. Haala kanaan, “Ana qofaa mitii namni biraas wanta ulfaata kana baadhataa jira” jechuun hojii ulfaata san hojjachuu itti fufa. Aaya armaan olii keessatti, “soomni akkuma warra isiniin duraa irratti barreefame isin irrattis barreefamee jira.” Jechuun beeksiisa.
C– Rabbiif ajajamuu fi wanta namarratti dirqama godhame hojjachuun faayda nafsee isaatiif akka ta’e amansiisu. Aayah keessatti, “Akka isin Rabbiin sodaattaniif” jechuun beeksisa. Namni yoo Rabbiif ajajamu fi sodaatu, ofuma fayyadaa malee Rabbiin hin fayyadu. Rabbiin Dureessa waan ta’eef hojiin namni hojjatu Isa hin fayyadu ykn hin miidhu.
Iimaanni duubaa nama dhiibuu fi namoonni hojii kana keessatti waliin hirmaachuun ulfaatinna hojichaa nafsee irratti salphisa. Akkasumas, hojiin namni hojjatu kuni faayda isaatiif ta’uu yoo beeke, nafseen kakkaa’umsa, ijannoo fi obsa akka qabaattu taasisa.
Namoonni dorgommi booksi keessa seenun yeroo dhibbaa ol rukutaman, rukuttaa kana kan isaan irratti laaffisu injifannoo ykn mindaa abdataniidha. Osoo wanti nafsee kakaasu kuni jiraachu baate silaa rukuttaan takka dallansuu guddaa isaan keessatti ni qabsiifti. Ammas, namoonni albuuda barbaaduf lafa keessatti boolloo gadi fagoo qotan, wanta ulfaata lubbuu isaanii galaafachu danda’u kana akka danda’an kan isaan taasise mindaa ykn albuuda garmalee wuddii isaan kajeelaniidha. Mindaa ykn albuuda wuddi kana faayda ofitiif waan ilaalaniif hojii ulfaata kana obsaan hojjatu.
Haaluma kanaan, soomnis nafseef faayda guddaa waan qabuuf namni kana abdate gubaa dheebu fi beelaa danda’a. Garuu soomni karaa baay’een fakkeenya armaan olii irraa adda ta’a. Namoonni armaan olii humni guddaan isaan kakaasu iimaana osoo hin ta’in faayda argataniidha. Namni soomu immoo humni guddaan isa dhiibu iimaana. Rabbii fi Guyyaa Aakhiraatti amanuun arkaana iimaana keessaa humna cimaa hojii gaggaaritti nama dhiibudha. Namni Guyyaa Qiyaamaa dheebun nama gubu guddaa akka ta’e yoo amane, dheebu fi beela yeroo soomaa irratti obsuun isaaf laafa. Ammas, sababa soomaatiin mindaa guddaa Guyyaa Qiyaamaa argatu yommuu yaadatu, ulfaatinni soomaa isaaf laafa. Kanaaf Ergamaan Rabbii (SAW) akkana jedhan:
“Namni iimaananii fi ihtisaaban Ramadaana soome, cubbuun isaa kan darbe ni araaramamaaf. Namni iimaana fi ihtisaaban Leylatul Qadr dhaabbate, cubbuun isaa kan darbe ni araaramamaaf.” Sahiih Musliim 760
Iimaanan yommuu jedhu- Rabbitti amanee, mindaa Rabbiin gabroota gaggaarii Isaatif qopheessetti amane (Jannatatti amanee), dirqama soomaa jibbe osoo hin ta’in gammadee fi ihtisaaban namni soome yookiin Leylatul Qadrii dhaabbate, cubbuun isaa ni araaramamaaf.
Ihtisaaban yommuu jedhu immoo mindaa Rabbii barbaade fi kajeele hojii gaarii kana hojjataa malee na argaaf ykn beekkamtiif ykn kabajaaf ykn faarufi ykn qabeenyafi miti. Hojii gaarii hojjatu hundaaf Rabbiin qofarraa mindaa (ajrii) abdata.
“soomni akkuma warra isiniin duraa irratti barreefame isin irrattis barreefamee jira.” Kana jechuun akkuma ummattoota darban irratti soomni dirqama godhame isin irrattis dirqama godhamee jira. Akkuma aayah tana irraa hubannu ummattoonni Nabii Muhammadin (SAW) dura ergamtoonni itti ergaman soomni isaan irrattis dirqama godhame jira.
“Akka isin Rabbiin sodaattaniif jecha” asitti jechii Arabiffaa itti fayyadame tattaquun. Jechi kuni hundeen isaa waqaa kan jedhuudha. Waqaa jechuun eegu jechuudha. Hundeen kuni jecha taqwaa (Rabbiin sodaachu) jedhuufis kan ta’uudha. Ati yoo Rabbiin sodaatte dallansuu fi adabbii Isaatirraa of eegdaa jechuudha[3]. Kanaafu, kana irratti hundaa’un aayah keessatti hiikni “la’allakum tattaquun” jedhu “eeggumsa barbaachisu gochuun nafsee teessan akka eegdanii fi tiiksitaniif” jedhus ni ta’a[4]. Kuni, “Akka isin Rabbiin sodaattaniif jecha” jedhuun wal hin faallessu. Sababni isaas, Rabbiin sodaachun eeggumsa barbaachisu gochuudha. Rabbiin sodaachu (taqwaa) jechuun wanta itti ajajaman hojjachuu fi wanta irraa dhoowwaman dhiisudha.
Namni yommuu wanta Rabbiin itti ajajee hojjatuu fi wanta Inni irraa dhoowwe dhiisu, adabbii Isaatirraa of eega. Akkasumas, miidhaa addunyaa keessatti isa muudatu irraas of eega. Fakkeenyaf, namni Rabbiin sodaachun khamrii (alkooli) dhuguu irraa fagaatu, miidhaa alkoolin namatti fidu irraa of tiiksa. Ammas, Aakhiratti adabbii irraa nagaha baha. Kanaafu, Rabbiin sodaachun namaa fi adabbii jidduu seenun eeggumsaa isaaf ta’aa jechuudha.
Dirqamni soomaas gosuma kana irraayyi. Namni dirqama kana akkaata isarraa barbaadamuun raawwate, addunyaa tana keessatti wantoota isa miidhan irraa of eega. Wantoonni isa miidhan gariin isaanii qaama isaatiin kan wal qabataniidha, gariin isaanii immoo nafsee isaatiin kan wal qabataniidha. Namni yeroo hundaa garmalee kan nyaatu fi dhuguu yoo ta’e, qaamni isaa dhibee adda addaatif saaxilamu danda’a. Kanaafu soomun fayyaa isaaf ta’a. Ammas, soomni ibidda fedhii qabbaneessun badii irraa nama eega. Akkasumas, Aakhiratti adabbii Rabbii irraa akka of eegu ni abdata. Sababni isaas, namni osoo beeku uzrii tokko malee sooma yoo dhiise, Aakhiratti adabamu danda’a.
Akkuma hadiisa armaan olii keessatti dubbatame soomni hamtuun akka namarraa haaqamuuf sababa ta’a. Qur’aana keessattis (11:114), “Dhugumatti, toltuuwwan hamtuu ni deemsisu” jechuun dubbatame jira. Kana jechuun namni dilii (badii) gurguddaa irraa yoo fagaate toltuun hamtuu ni haaqu. Soomni toltuu keessaa waan ta’eef hamtu (hojii badaa xixiqaa) ni haaqa. Garuu dilii (badii) gurguddaaf tawbaa dhugaa isa barbaachisa. namni dilii gurguddaa kanneen akka shirkii, zinaa fi kan biroo irraa dhugaan yoo tawbate, badiin isaa ni haaqamaaf, wanta hojjateef Aakhiratti hin adabamu.
Namni hojii badaa kamirrayyuu yoo dhugaan tawbatee fi hojii gaggaarii akka salaata, soomaa fi kan biroo yoo raawwate, adabbii Rabbii irraa of eegaa jechuudha. Soomni carraa guddaa namni tawbaa, istighfaara fi hojii gaggaarii itti baay’ifachuun adabbii irraa itti of eegudha. Kanaafu “eeggumsa barbaachisu gochuun nafsee teessan akka eegdanii fi tiiksitaniif akkuma warra isinin duraa irratti dirqama ta’e soomni isin irrattis dirqama ta’ee jira.”
Kitaabban wabii:
[1] Essentials Of Ramadhan By Tajuddin B.Shu’aib (fuula 17)
[2] Aqiidatu tawhiid-fuula 9, Sheykh Saalih Fawzaan
[3] EssentialsOfRamadhan By Tajuddin B.Shu’aib (fuula 18)
[4] As-sawmu wa ramadaanu fii sunnati wal Qur’aani-11-42, Barreefamni baay’een kitaaba kanarraa fuudhatame.


text:
Kaaribiyaan ammas obomboleetti cimaa biraan rukutamuufi
Maariyaan akkuma Kaaribiyaan irraa gara odolowwan Lewaardiitti siqaa dhufeen obomboleetti balaafamaa akka ta'u eegamaa jira
Obomboleettiin gartuu tokkooffaa sa'aatiiwwan 48 dhufan keessatti hatattamaan cimuun wiixataa waaree keessa odolawwan akka rukutu, Jiddu-galli Hariikeen Biyyaalessaa Ameerikaa dubbate.
Maariyaan obomboleettii Irmaa, kan ji'a kana naannicha deegeen sarara walfakkaataa irra sochoo'aa jira.
Akeekachiisi odolawwan obomboleettii Irmaan hubaatiin irra qaqqabe baay'eef kan keenname yoo ta'u, obomboleettii sadarkaa shanaffaatti ramadameenis namoonni 37 kan du'anii fi badiinsa qabeenyaa doolaara biiliyoonatti lakka'amuuf sababa ta'eera.
Odeeffannoo wiixata ganama sa'aatii 12 irratti argameenis, Maariyaan bubbee walitti fufaa humna sa'aatiitti km 137 deemu akka qabu, Jiddu-galli Hariikeen Biyyaalessaa Ameerikaa ibsee jira.
Ijji oboombolleettis gara kaabaa, Baha Baarbaadositti fageenya km 225 irratti kan argamu yoo ta'u, maariyaan ammo gara Lixa kaabaatti ariitii sa'aatiitti meetira 13tiin socha'aa jira.
"Galmee raagaa irratti, Maariyaan wiixata gara boodaa fi galgala gama odolawwan Leewaardis hundaa kan qajeeluu fi Kibxata galgala ammo kaabaa hanga baha galaana Kaaribiyaatti akka socho'u jiddu galichi himee jira.
Bakka Maariyaan jalqaba itti miidhu eegalu, kibba odolawwan Lewaardis Antiguwaa fi Baarbudaa dha. Odolli Baarbudaa erga Irmaan miidhamu eegaltee booda jiraattonni akka gadi dhiisan taasifame ture.
'Humni obombolleettii dambaliiwwan guddaa fi balaafamaan wal make bakka dhiheenya maariyaan socho'u odolawwan Leewaarditti olka'iinsa bishaanii meetira 1.5 -2.1tiin sadarkaa sirrii irraa akka ol kaasu danda'us,' jiddu galichi ibseera.
Akkasumas odolowwan Leewaardi hundarratti yoo xinnaate roobni seentii metira 51 jiddu galaan kan raagame yoo ta'u, kunis hanga Roobiitti Puyeritoo Rikoo fi odolawwan Ameerikaa fi Biritishi kan dabalatuu dha.
Roobni odolawwan kanneen irratti roobus lolaa fi sigigaachu lafaa lubbuuf sodachisan uumu akka danda'u," akeekachifameera.
Jalqaba baatii kanaattis, Irmaan odola Senti Maartiin gama manneen turan keessaa harka sadii ol kan ta'an annisaa ibsaa, boba'aa ykn bishaan malee hambisee jira.
Mootummaan Firaans, odola Senti Maarittii fi dhiheenya Seenti Baartisiitti, barbadiinsa qabeenyaa gara paawundii biiliyoona 1.2tti tilmaamamu fi du'aatiin namoota sagalii qaqqabeera.
Ollaawwan odolawwan Biritish irraa hundis barbadaa'aniiru.
Irmaan akkasuma Ameerikaas dha'uun obomboleetiidhaan lubbuu namoota 11 galaafatee jira. Filooridaa, Jorjiyaa, Kaaba Kaaroliinaa, Kibba Kaaroliinaa fi Alabaamaa keessatti manneen miliyoona 6.9 humna ibsaa malee hambisee jira.
Atilaantik keessatti obomboleettiin kan biraa, Josee jedhamu amma hamaadha.
Innis Maariyaarra gama kaabaatti kan siquu fi rooba walitti fufaa fi bubbee hamaa Niwuyorki dabalatee, wiixata halkan qarqara baha Ameerikaatti kan fiduudha.
Sadarkaalee Obomboleettii Simpsoon
- Sadarkaa 1: Bubbee sa'aatiin km 119-153. Balaa fi addan cita annisaa muraasaa
- Sadarkaa 2: Bubbee sa'aatiin km 154-177. Balaa olaanaa
- Sadarkaa 3: bubbee sa'aatiin km 178-208. Manneen haalaan ijaaraman hedduun balaaf saaxilamu
- Sadarkaa 4: Bubbee sa'aatiin Km 209-251. Manneen haalaan ijaaraman balaa cimaaf saaxilamu. Bargamoonni ni jigu.
- Sadarkaa 5: bubbee sa'aatii 252. Gamoowwan hedduun ni barbadaa'u. daandiiwwan gurguddoonis ni citu.


text:
NASA
NASA (National Aeronautics and Space Administratrion) kuni agentii United States Federal Government yoo ta'u, dirqamma wa'e space ummatta USA qaba. July 29, 1958 (G.C.)tti National Aeronautics and Space Actiin dhabatte, qarqarsii bara 2007tti argattu hanga Dollar U.S billion 16.8 ni ta'a.
Wa'ee Space qofa osoo hin ta'in Nasan wa'e qo'anna aerospacii ummatta yeroo dherafi hojjatani fi wataderottafi ni kenna. February 2006 (G.C.) jalqabbe NASAn wagga nu durra jirranif qo'anno Space Exploration, Scientific Discovery and Aeronautics jabbesu erga tokkoffa godhatte ka'erra.


text:
Misooma Oromiyaaf Lafaa fi Qabeenya Oromiyaa Bilisoomsu; Liberating the Land and Resources for the Development of Oromiyaa
Itana Gammada, March 31, 2019
Afaan Oromoo fi Afaan Englizi (Afaan Oromo and English translation follows)
Walbarsiisa
Sabi tokko misoomuu fi duroomuun hafee yoo lafa, qabeenya fi dandeettii qabeenya sana gara misoomaa diinagdeetti masaku dandeessisu irratt too’annoo hin qabaanne itt fufee jiraachuu hin dandahu.
Wanti karoorri misoomaa dhimma baasu gaafatu 1) qabeenyi sabaa jiruu bilisummaan sosso’uu dandahu 2) jaarmaa sabaa jabaa ummata wiirtuu tolfate 3) hoggansa jaallatamaa fi abbaawummaan itt dhagahamu 4) jijjiiramaa dhaabaa hundee 5) gocha waloo jechuun, qabeenya sabaa, oguma namaa dabalatee dhimma itt bahuuf, qooda fudhannaa fi wareegama sabboonotaa
hunda qabeenya sabaa kan oguma namaa dabalatutt dhimma bahu
Akeki barruu kanaa adeemsa karoora misa diinagdee maljechisiisuuf yk fakmishoo/model tokko irratt yaada kennuuf utuu hin tahin lafaa fi qabeenyi hawaasa Oromoof maal jechuu akka tahe qoruu fi barbaachisummaa isaan, diina jalaa misa hawaasoma diinagdee fi aadaaf bilisoomsuu dubbachuufii.
Oromiyaan qabeenya uumaa hin tuqamin guddaa qabdi; laggeen jallisii fi humna kennuu fi dandahan hedduu; kuusaa albuudaa gatii qaban akka warqee, meetii, marble (balacco), fi kanneen biraa qabdii. Kanneen jiraachuun misoomaaf humna riphaa guddaa qabaachuu agarsiisa. Akkuma ummatoota biraa sabi Oromoos of ijaaranii lafa ofii misoomsuu caalaa wanti fedhan hin jiru. Garuu hamma qabeenya ofii too’atanii bu’aa ofiif dhimma itt bahuu dandahanitti sun tahuu hin dandahu.
Caasaa hawaasoma diingdee kan nagoomaa fi homishaawaa madisiisuu dandahu maddisiisu ijaaruun jaarmaa ilmoo namaa dhimma baasu feesisaa. Kunis darabee saa walqunnamtii atome hawaasa keesaa.argamsiisa. Diinagdeen alaa akka hin too’atamne hoggansi biyyaa ummata aangessuu qaba.Haala ammaa baruuf qofa utuun hin tahin akka abbaa biyyaatt mirga ofii shakaluu fi humna itt gochuuf Seenaa, malbulcha, mootummaa, hawaasquwi (sociolojii) fi malbulcha barsiifamuu qabu..Beekumsa dhabuun kun akka dhiibbaa alaaf sarmaa tahanii abbaawummaa gara saba sabi of oolchuu dhabuutt geessuu dandaha..
Yeroo namooti biyyaa qabeenya saanii irratt abbaa tahan aango argatu, aangoon snis deebi’ee hawaasicha keessa faca’aa..Haa tahu malee yaa’I abbummaa fi too’annaa kan shakalamu tahuuf hoggansa barsiisuuf, sosso’aa fi hawaasa hirkannoorraa irraa bilsoomsuuf jabaan dandamataa daaya fi dudhamaa tahe jiraachuu qaba.
Lafaa fi qabeenya bilisoomsuun maaliif baraachisa
Jaarraa 19faa gara dhumaa kahee Oromoon lola wal irraa hin cinne hadhaawaa koloneeffatoo Habashaa lafa qabatanii, ummaticha hacuucuu, itt roorrisuu, saamuu fi hundee buqqisuuf abbalaa ture waliin gaggeessaa ture. Haa tahu malee koloneeffatoon Habashaa ifaajjee qabsoo bilisummaa saba Oromoo hawwii saa badaatt milkaawuu hin dandeenye ture. Saba Oromoo gutummaatt too’achu hin dandeenye, fedhi aadaa, seenaa fi sirna Gadaa demkratawaa saanii diiguunis milkaawuu hin qabu. Lolli of oolchuuf dhalootaa dhaloota ummata Oromoo bilisummaa, nagaa, wayyaa’ina hawaasomaa, fi ulfina saba saaniifii kutataniin itt fufee jira.
Erga qabammi barbadeessaa tahe Minilik IIn tolfamee kaasee ummati keenya seenaa jannummaa fi ulfina ofii hidhataniin weerartuu of irraa lolataa turanii. Waraanoti qacceefixiisaa Oromiyaa irratt gaggeeffamaa jiran Oromoo akka hin jiraanne haxaawuu fi gochuufii. akka sabaa fi ummataatt hin jiraanne gochuun gonkuma lafa irraa balleessuuf karoorfatanii jiru.
Qabeenyi madda jireenya namaa fi bu’uurri hawaasomaa fi waatattaa isaan irratt hundaawa. Yeroo sabi tokko yaa’a misoomaa eegaluu waa’ee qabenyaa barbaachisuunii irrat beekumsa misa diinagdee waara argachuu dandeessisu argachuu qaba. Sabootu hundi dureessa haa tahu hiyyeessa, egeree diinagee saanii fromsa roga diinagee addunyaa waliin raajachuun waan jiru. Haa tahu malee karoora misoomaa yayyabanii egerreef hojii irra olchuun qabeenya saba ofii jiru heduu gaafata. Hariiroon malbulchaa fi diinagdeen mootummaa bucuu Abisiiniyaa gidduu jiruu fi itt fufaa jiu Oromoo wayyaba tahe gidduu jiru kan cunqursaa fi cunqurfamaa gidduutii. Aka seenaan mullisutt hariiroon kun guddina hawaasoma Oromoo fi diinagdee qofa utuu hin tahin hidda hawaasomaa fi aadaafis gufuu taha. Jaarraa 19faa Minilikiin weeraramuu fi qabamuu Oromiyaatii eegalee hanga hardhaatt qabeenyi Oromoo halagaan too’atamaa, saamamamaa fi barbadaawaa, Hawaasi Oromoo bu’aa qabeenya saan uumaa fi humna saa irraa ittisamee ture. Aburii statistiks akka agarsiisutt 68% GNPn Itophiyaa hoomisha qonnaa fi qabeenya Oromiyaa biraa irraa argama. Gaaga’ammi fi wareegammi dargaggoon keenya hardha lafa saanii qabaa fi olhantummaa halagaa jalaa baasuuf kaffalaa jiran itt cichoomaa dhiicha gara of jiraachisuutt godhamuf raga dha.
Hojiin qabeeenya too’annoo fi masaka dhaloota biyyaa seerawoo jala galchuun ofbara malbulchaa fi bu’uura diinagdee dhaloota biyyaa ballisuu gaafata. Kun aadaa saaniin hedhachiisuu fi weerara fi cunqursaa alaa itt dhufu jala dhaabbachuu akka danda’an sirriitt kakaasuu dabalata. Kan yeroo hundaa yaadatamuu qabu qabeenya uumaa too’achuun tarsiimoo misooma diinagdee qofa utuu hin tahin baraaramuu fi nageenya egereef carraa isa dhumaatii.
Lafaa fi qabeenya bilisoomsuu fi eeguuf tarkaanfii jalqabaa.
Utuu lafa hin bilisomsin misommi diinagdee hin dandahamu. Saboti yk hawaasoti ol kahaa jiran utuu moseensa hin jalqabin dura gurmeessa qabeenyaa karaa halleen qorachuu qabu. Tarkaanfiin jalqabaa qabeenyi jiru hundi (humna nama, waatattaa dheedhii, oguma fi iyyaati) qabaa akkaatt galuu mirkaneeffachuu dha. Gara Oromiyaatiin hundeen lafaa fi fi qabeenyaa bilisomsuu dandeettii itt hanan irratt hundaawa: a) gadi qabaa halgaa jalaa bilisummaa saba Oromoo baasuu gad jabeessuun, eenyummaa seenaa fi aadaan umata kakaasanii ijaaruu dha, b) Hariiroo hawaasa keessaa atomama qabu daga, kan hin taane fakkachuu fi addaan baastummaa irraa bilisa tahe gad dhaabu. c) ummata ballaa kaasaan rakkina jiruu maal akka tahe akka tokummaa, saba ijaaraa fi misooma akka jajjabeesuu barsiisu. d) durooma sabaa homishanii akka too’ataniifi eegumsa qabeenya saanii akka mirkaneessan, ummata barsiisanii humneessuu dha. e) humni biyya qabatee jiru, qabeenya Oromoo gara garaa akka hin bolqinee fi bakka biraatt hin dabarsine dhaabuu dha. f) gumii “Ambaa fi Ittisa Qabeenyaa fi Kunuunsa Oromiyaa balloo haammatu ijaaruun dha, Habashaan Oromiyaa qabattee yeroo mirga seeraan qabani fi hawwii hawaasa Oromoo hacuccu, ofi daangaa malee itt basha’aa jiraattu. Amma hariiroon kolonummaa yeroo itt raawwachu qabu.
Qabama Qacceefixii (duguugaa sanyii) gaggeeffama jiruu fi Imaammata Balleessa TPLF
Kufaatiin mootummaa Magistuu bara 1991 dararama sabootaaf kolonummaan Habashaa waan itt fufeef furmaata fiduu hin dandeenye. Addi Bilisummaa Tigray biciree bucuun empayerichaa golee kaabaa keessaa batee lafa ballaa dhaalmaan argate akka itt qabdu tarsiimoott galfachuu eegalte. Tarsimoon mummichi Oromiyaa garoota empayeraa hafan waliin qabachuu; akka mootummoota alaaf meeshaa tahanii tajaajilanitt tumsituu keessaa waliin ijaaruu; Oromoo fi mornoota lammoota biraan walitt naquu fi dhuma irratt korporeshinoota sabahedduu afeeranii yaa’a qabiyyee deggersiisuu.
Demokraasii fi charterii hedhataan qabatattee TPLF karaaa mimiccira malbulchaa, hirree lolataa fi ajjeechaa. buqqisa, cagada fi tuutaan hidhuun akka hamaatt hacuucuu fi deegsuu murteeffatee jira. Jane Curtz akka hubatetti, “Bantiin Afriikaa, Itophiyaan”. Tigreen murnoota wayyaba keessaa isee xiqqishuu 8% dilormichaa taatii. Tigree fi Amaarri aadaa Seemummaa kan qooddatan aadaaa fi malbulcha Ethiopiyaaf danaa kennanii jiru.. Tigreen Kiristaanummaa Itophiyaa qulqullummaa saan qabatanii jiru.2 Abjuu kolonummaa kana bakkaan gahachuuf TPLF waa maluu qaba: Kallachummaa empayera Itophiyaatt of jijjiiruuf maqaa tahu ummachuu qaba, of yoo “Adda Demokraatawaa Ummata Itophiyaa (EPRDF) jedhee moggaasu waluma faana “dhaaba ummatootaa demokraatawan” jechuu kan sabota addadaa irra babahan boojuu waranaa TPLF fi EPLF harka turan irraa ijaarrate. Malli kun hojii jalqabaa TPLF Oromiyaa, the Amhara, Afar, Hadiya, Sidama, Walayta, Kambata, Konsso fi Ogaden haleeluu gargaareen ture. Akka birkii qormaataa US Itophiyaa jiruutt; A Country Study (1993): Yeroo EPRDF Dhaba demokratawaa Ummata Oromoo fi Dhaaba Demokraatawaa Sochii Qondaalota Itophiyaalamaanuu 1990 keessa TPLFiin uumaman” tarsiimessoon Tigree tokkummaan murnoota kana dhuma irratt TPLF akka hundee saa Tigrayi gamatt ballifatu gargaaru dandaha jedhanii abdatanii turan. Eegalooti mootummicha gargaaruun abdatame garuu EPRDF, TPLF huccuu Amaaraa jalaa malee waan biraa miti jedhanii balaaleffatan”.3
Akka TPLF/EPRDF abbalutt injifannoon warana Itophiaa irratt argame kan saa qofa utuu hin tahin aangoti mootummaa Mangistuu kuffisan kan tuutota ummatootaa adda addaa keessaa babahan adda hundaa qabsaawanii. Jane Crtz mirkanii kana hubate, “Akkaata qonnaa wayyessuuf mootummich komunistii waldaa qoteebulaa ijaaruu eegale, garuu qotee bulaan akka diina waan godhan namatt himu malee kan dhaaba imaamata saanii diiguu isaan gargaaru miti jedhanii ciiga’an, qonnaan mootummaa fi gandi guutummaatt addaan cabee ummatooti gara jireenya barbaadaniitt shaffisaan sokkan.” 4
Caamsaa 1991 erga aangoo butee yeroo bitatee aangoo jabeeffachuun mootummaa TPLF uummachuu fi hidhata cehumsaa dhaabe. Duulli saanii gargaarsa dhaabota horoo fi mootummoota sagidduun doolara biliyoonaan lakkaawamannii jarjarsamaa dhufe.Jalqabumaa, TPLF kan dhaabame Gaanfa Afriikaa jeequu fi olaantmmaan gaggssuuf ture. Duris mootummoti saba bucuu Habashaa sochii bilisummaa Oromoo ukkaamsuuf anga’oota alaa irratt hirkachuun beekamaa ture. .Roguma sanaa irra bu’uun EPRDFis si’ana hagam mirga ilmo namaa irra haa eejjetu, ummatoota kibbaa irratt badiisas haa hojjetus mootummoota dhihaa irraa gargarsa guddaa argataa jira. Akkuma Mootummaan Cehumsaa Itophiyaa dhaabbateen Amerikaa fi Baakiin Addunyaa bulcha Mallas Zeenawiif gargaarsa hooriif irbuu seenaniif. Onkololessa 6.1992 Washington Post akka gabaasett, “United States gabaa dorgommee misoomsuuf f $161 wagga sadii irra hiree, akkuma Baankiin Addunyaa $kumkuma 750 diinagdee jalqabsiisuuf godhe.”. Kanatt dabalee dhaaboti horoo Addunyaa akaa $biliyoonii 1.2 akka gargaarsa diingdeett EPRDF Mallas Zenawii kennuuf lalabanii jiru. Washington Post Onkololessa 6 1992 akka gabaasett,”Liqeessitooti Lixaa irbuu Mallas demokraasii fi gabaa bilisaa fudhachuun Sadaasa keessa $biliyoona 1.2 hirdhina bajetaa kan guutu liqeessuufii dhaaf walii galan. Aka hangameessa sabgidduutt hammi saa guddaa tahuu baatus diddaa dur gargaarsaaf jiru cabsuu bakka bu’aa taha jedhan qondaaloti Lixaa.5
Akka qaama karoora ballaa ejjennoo EPRDF cimsanii Oromoo fi ummatoota koloneeffaman kibbaa horiin deggeggerruuf itt dhangalaasuun caalaa Dabalaa deeme. TPLF jalqabumaa Oromiyaa qabatanii qabeenya see guddichaa fi dureessa too’achuun gargaarsa alaa fi kalchituu keessaa malee akka hin dandahamne beeka.
Karoorri kolonummaan qabachuu kan Nugusa Leopold Beeljigii fi Ceci Rodessii Britania lafaa fi waatattaa dheedhii barbaacha jaarraa 19th keessaa kan anga’oota Awuropaan hedduu barbaachisu argachuuf tolfameen wal fakkaataa. Akkum sanaa koloneeffattuun gurguddoo Tigray afeerraa mootummoota alaa fi digaluu qeeyee kanneen saamicha guddifachuu fi bu’aa saamicha olhaantummaan argame walii qooduu malee namummaa fi lubbuu fi nageenya ummata empayerichaaf dantaa hin qabne gochaa jiru. Akkuma aangoo qabateen, TPLF lafti baadiyyaa fi magaalaa kan finnaati jechuun akka fedhett dhimma itt bahuu dandahus hime. Imaammati wajawajaa kiraayii lafaa kennaa lafaagurgurtaa kubbaaniyaa, hayyama abbummaa fi mirgi albuuda baasuu kubbaniyyoota qeeyee fi sagidduu diinagdee kolonummaa, malbulcha fi tooftaan lolataa isa jaarraa 19faa walfakummaa qabuu.6
Akkumaa kallachooti kolonummaa saboota Africaa hedduu of jala galchanii lafaa fi qabeenya saanii bu’aa ofiif gara ofii fi nambiyyoota biyyabiyyoota Awuropaaf jallisan, TPLF imaammata kolonummaa walfakkaataa Oromiyaa keessatt shaakalaa jira. Akkuma King Leopold III Beeljig Koongoo qabatee hacuuccaa kana hin jedhamne irraan gahe Mallas Zeenaawiin Tigray Oromiyaa qabatee waraana qacceefixii kan diinagdee Oromoo fi dhaabota saanii barbadeesse gaggeessuutt kahee. Warqee, buna, dhagaa marbil midhaan, hoomisha mukaa kkf. biyya ofii Tigraayiif qooduun, kan jarri Awuroopaa kolonoota saanii Asia, America Kibbaa fi Afrikaatt.gaggeessaniin garaagarummaa akka hin qabne ifaa dha. Waggoota digdamii torban darban keessa gochii TPLF/EPRDF fi kalchooti saa qabeenya Oromiyaa bolquun shaffisiisaa dabalee jira.Qabeenyota kana keessaa tokko tokko kan bakka hin buufamnee.
Maqaa qubsiisaan dhibbi kumumooti Habashaa lafa Oromoo fudhachuuf kibbatt gad yaa’aa jiru. Jalqabumaa qabiyyee sirnaawaa qubattootaan koloneeffachuu kan ture ammas magaalaa fi baadiyyaatt itt fufee jira,. gurguddoon Tigroota akkuma Afrikaanota adii Kibba kanneen sirna apartayid hoggananii jibba daangaa hin qabne sanyii irratt hundaawe fi imaammata tuutaa buqqisaa bakka bucuun wayyaba deegsistee akka feetett bulchituu isaan godhaa.
Yayyabi kolonummaa TPLF sirnumaan Oromoo irraa qabeenya saanii seerawaa irraa mulquu qofa utuu hin tahin dirii hawaasomaa saanii fi madda diinagdee dhabsiisuun dhaabbataatt Oromiyaa jalee Habasaa gochuu dabalata. Afeerraan kor[oreeshinoota sabgidduu fi “investerootaa” akka Oromiyaa keessatt hojetaniif kan TPLF qabeenya sabootaa fi sabaawotaa empayeritt keessa jiran saamuuf akka karoora waliigalaa qabu taliilessaa.
Badiisa humnaan Oromiyaa keessaa ari’amuu
Imaammati qacceefixii dilormaa Oromoo humnaan lafa akaakilee saanii irraa kaasuu qaama yaa’a fixiisa kan qaama, diingadee, fi aadaan Oromiyaa keessaa namoota magaalaa fi baadiyyaa kukumoota hundee buqqisuu dabalata. Waggoota 27 darbaniif lolota malbulcha, diingadee fi aadaa deggertoota kolonummaa saa di kalchoota keessaa tabalatee badii dandahame hunda Oromoo empayerittii keessa jiranitt raawatee jira. Jaarraa tokko oliif Habashaan bifa lafa Oromiyaa geeddaruuf Oromoo balleessuun geeddaree abbaa itt tahuun qubsiisaa fi ofiitt makuu miltolee saa kolonummaan deggeramee dhiibaa turee.. bara darban TPLF lafa dsaanii durdurii irraa Oromoo kukuma dirqiin kaasuun biyyichii dhuunfaa qubatootaa bakka lakkisee akka dhuunfaa qubattoota Habashaa tahu aggammatee ture. Hamilati Habashaa jaarraa 21th gocha qacceeffjixisaa fi lammii qulqulleessuu guddicha addunyaan argee hinbeeknett hedama.finfinnee fi naannaa seetii nammi kukuma lamaa ol tahan lafaa fi mana dhaloota darbe irraa dhalmaan itt darbe kaafamanii sanaan hawaasa qonnaan bulaa hedduutu sossosamee.
Maneen ji’aa yks “ye caraqaa beetooch” jeedhamee kan waamamuu kun, waabraa otuu hinta’in weerarsa lafaa bifa haaraan qindaa’ee saba saamuu fi dhabamsiisuuf akka deemaa jiru agarsiisa. Ji’att dhimma bahuun halkan mana ijaaruun kan mulisuu yoo jiraatee, dheebuu habashootni lafa Oromoof qaban addeesee agarsiisa. Hardha, qonaan bultootni Oromoo naannoo magaala Finfinnee jiraatan, miliyoonaan lafa dhalootaa isaani irraa buqqaa’ani giddiraa fi iyyummaa dangaa hin qabne keesatti galani jiru; lafaa fi qabeenyaan isaanis ifatti harka alagaan dhuunfatamee jira.
Maqaa Finfinnee guddifnaan Mater Planii duuba yaadi ture waan biraa utuu hin tahin danbalii duguggaa hedamee humnaan kaasuun ofii itt galanii magaalicha dhuunfachuu dha. Diree Dawaa, Gobba Baale, Shashamanne, Asoossa, Adamma fi magaalota guddataa jiran biraatt sagantaa qacceefiixii wal fakkaatu deemaa jira. Karoorri guddaan ummata buqqisuu kan yayyabame sernaan saba Oromoo dukkana jala dhoksanii finnaa ofii handhuura Oromiyaa keessatt ijaarrachuufii..Yakkamtooti kun roorroo hedduu, gola finnaa, ukkaamsa hamaa, fi qulqulleessa lammii Oromiyaa balloo fi saboota empayerittii biraa irratt raawatanii jiru. .
Waan Ta’uu Qabu
Wanti mummichi Habashaa fi Oromoon irratt wal dhabaa turanii fi itt fufaas jiru lafa, waan lafa keessaa bahu fi waatettaa dheedhii Oromiyaa keessatt argamu. Mirkanii kana irratt hundaawee furmaati tokkichi Oromoon qabu a) Lafa Oromoo jalaa diinaan hatame karaa dandahameen qubi tokko utuu hin hafin deeffachuu; b) qabeenya saamame hunda deebisiisuu c) qabeenya sabichaaf hedduu barbaachisaa tahan akka waatataa dheedhiif furtuu tahan aka bunaa, xaafii, atara soy fi midhaan nyaataa, misooma egeree fi guddina Oromiyaaf tooannoo, eegumsa fi gurmeessa gaalchaatt deebisuu. Bunii fi warqeen qabeenya Oromoo kan tahan dugugguruu empayera Itophiyaa qofa utuu hin tahin geeddara alaaf madda tokkichaa. Kolonummaan Itophiyaa Oromiyaa keessatt kan ijaarame humna lolataa fi qubsiisa halagaan tahu ummati Oromoo irraanfachuu hin qabu. Ummati Oromoo ittisa malee ajjeechaa, guraarama, buqqifama, fi haleellaa weerartuu Oromiyaa keessa gadi fagoo seenen sabichchi badiisaaf saaxilamee ture.saaxilamee. Ummati Oromo keessaayyuu dargaggoon kun hanga yoomiitt gaggeeffamun hayyamamu sirinyaan itt yaaduu qabuu.
Xumura
Bilisummaan malbulchaa fi diinagdee gurmeessii fi too’annaa waliigalaa qabeenya sabaa akka fedhamutt diinagdee deebisanii sirriitt ijaaruun kan yaadamu mitii. Utuu misooma diingagdee fi guddinatt hin bobba’in dura tokkummaa akeekaan ka’anii ofii fi lafa bilisoomsuuf kan dandahamu hunda gochuu qabu. Lolli lafaa fi qabeenya sabichaa hatamee deebisiisuu tokkummaa ummataa fi warraaqsaa (diddaa noolaa) deemaa jiru baballisuuf kutannoo lafaa fi waan kan biyyatii qabateen fudhataman hunda deebisiisuu feesisaa.
Yeroo dargaggoon Oromoo ka’anii mirga sabummaa ofii gaafataa jiranii fi hedduun bilisummaa fi qabaa qaccefixaa tahe, saamicha lafaa, fi qabeenyaa TPLF raawwachiisuuf itt wareegamaa jiran kana callisuu fi dubbii “dabalamuu” dantaa dhabuu fi malbulchaan walxaxuun furmaata barbaachisuuf bakka hin qabanii. Dargaggoon Oromoo empayeratii keessatt laboobaa bilisummaa qabsiisan, ummatoota Itophiyaa keessa jiran, bulcha hamaa TPLF/EPRDF jalatt dararamaa jiraniif humna fakkeenya tahanii.
Hin raawwatin malee, injifannooleen hardha agarru dargaggoo kutatoo janna tahanii fi sabboonota jaalbiyyoota tahan kanneen wareegama guddaa baasanii fi ammas baasaa jiran irraa akka argame mamiin hin jiru. Addunyaatt akka qabsoo sabaawaan Oromoo qajeeltuu, kan mirga hiree sabummaa ofii ofiin murteeffachuu gaafatu tahuu agarsiisuu dandahanii jiru. Waggoota digdamii torban darbaniif TPLF kalchootaan deggeramee waan dandahame hundaan ummata keenya irratt diigamsa, tuutaan buqqisa, ajjeechaa kana hin jedhamne, raawwatee jira. Waraanoti qacceefixii tahan TPLF, tibba Naazii Awuroopaa keessaa, yeroo Waraana Addunyaa Lammaffaa kan Awuroopaa guutummaa barbadeesse Itophiyaa hardhaa keessatt calaqifamuun nama yaadachiisaa.
Tokkummaan humna! Injifannoon ummatoota cunqurfamaniif!
Qabattee
- Statistical Abstract, Ethiopia, A Survey of Yield and Production of Major Crops, 1988
- Jane Curtz, Ethiopia: The Roof of Africa. 199, pp. 6—27
- US Federal Research Division, Ethiopia, A Country Study, 1993 pp. 308-309
- Curtz, op.cit., p. 22
- The Washington Post, October 6, 1992
- See for example Robin Mckown, The Colonial Conquest of Africa, 1971
Liberating the Land and Resources for the Development of Oromiyaa
By Itana Gammada
Introduction
A nation cannot survive, let alone develop and prosper, without having full control over its land, resources and the capacity to direct those resources towards economic development.
An effective development plan requires: 1) free mobility of available national resources; 2) a people-oriented and firmly secured national organization; 3) popular and responsible leadership; 4) fundamental institutional changes; 5) collective action, meaning participation and sacrifices by all Nationals, to be able to utilize national resources including human skills.
The objective of this paper is not to define the course of economic development plans or to suggest any model of development but to examine what land and resources mean to the Oromo society, and state the need to liberate them from alien control for their own socioeconomic and cultural development and social progress.
Oromiyaa has considerable natural resources that have yet to be tapped: numerous rivers for irrigation and power generation; various precious metal deposits such as gold, silver, marble, ores and other mineral deposits. The existence of these resources shows a high degree of development potential. Just like the people of any nation, there is nothing the Oromo desire more thane to organize their lives and develop their own land. But this will not occur until they take control of their own resources and make them benefit themselves.
Building an independent socioeconomic structure that can generate a healthy and productive life requires effective human organization. In turn, this will provide a means for a harmonious interaction within the society. To combat external economic control, the native leadership must empower the people. They should be educated in history, civics, government, sociology, and politics not only to understand the current state of affairs but also exercise and enforce their rights as indigenous people. It is clear that this lack of knowledge leaves one susceptible to foreign influence and an abandonment of responsibilities on the journey of national self-propagation.
When indigenous people take ownership of the production of their national resources, they are empowered, and that power is re-infused back into their society. However, for the process of ownership and control to be practical, a strong resilient leadership with a vision and conviction to educate, mobilize, and liberate the society from dependency must be present.
Why Liberation of Land and Resources is Important
Since the late 19th century, Oromos have been locked in a continuous and bitter fight against the Abyssinian colonial aggressors intending to occupy the Oromo land in order to brutally mistreat, suppress, exploit and dispose of its people indefinitely. However, the Abyssinian colonialists, in an effort to stifle the Oromo national freedom struggle, have never succeeded to fulfill their diabolical ambitions. They have not taken full control of the Oromo nation and their pursuit of the destruction of its culture, history, and Gadaa democratic system must not be successful. The fight for self-preservation has continued throughout generations of Oromo people determined to sacrifice for freedom, peace, social progress, and the dignity of their nation.
Ever since the barbaric occupation of Oromo land by Emperor Menelik II, our people have been fighting invaders, armed with their history of bravery and dignity. The ongoing genocide wars in Oromiyaa were designed to erase the Oromo nation from existence and to deny the Oromo people their survival, both as a people and a nation, setting them up for the eventual elimination from existence.
Resources are the only source of human survival and the basis of social and material development is based upon them. When a nation begins to engage in a development process, it requires the knowledge about the resources it needs to achieve longstanding economic development. It is also common to all nations, rich or poor, to try to forecast their economic future in relation to world-wide economic trends. However, to design a development plan and execute it for a viable future in which a constructive socioeconomic transformation can be realized, requires an assessment of the available resources of ones own nation. The political and economic relationship that has existed and continues to exist between Abyssinian (Ethiopian) minority regimes and the vast majority of Oromos (about half of Ethiopia’s total population) is that of the oppressor and the oppressed. As history reveals, this relationship does not only hamper Oromo social progress and economic development, but also threatens to destroy their social fabric and culture.
Beginning with the invasion and occupation of Oromiyaa in the late 19th century by the Abyssinian ruler, Emperor Menelik II, to the present, the wealth of the Oromo nation has been subjected to alien control- plundered and pillaged while depriving the Oromo society the benefit of their own natural resources and labor. A statistical survey shows over sixty-eight percent of Ethiopia‘s GNP comes from agricultural production and other raw materials in Oromiyaa1. The great risks and sacrifices our young men and women are taking today to liberate their land from foreign occupation and domination are a living testament to the steadfastness of the march towards national self-actualization.
The task of bringing resources under indigenous and legitimate peoples’ control and direction requires raising political consciousness and broadening the economic power bases of members of the indigenous society. This includes arming them with their own culture and conducting effective agitation as a means to challenge external aggression and domination. It is always important to bear in mind that the control of national resources is not merely an economic development strategy, but the ultimate chance of survival and future security.
Primary Steps for Land and Resource Liberation and Protection
Economic development is not attainable without liberating the land. Emerging nations or societies must examine all aspects of resource management before embarking upon development. The primary step is to ensure that all the available resources (human capital, raw materials, skills and information) are channeled into a proper framework. In the case of Oromiyaa, some of the basis for land and resource liberation rests on the ability to: a) mobilize and organize the people on the bases of their history and cultural identity with an emphasis on liberation of the Oromo nation from colonial domination; b) establish harmonious relationships in the society, free of deception, hypocrisy and divisiveness, and to allow its members to fully participate in the entire process of resource control and allocation; c) educate the masses about the causes of existing problems, in order to invigorate a sense of unity, nation-building and development; d) educate and empower the people to produce and control the national wealth and to take on the task of ensuring the protection of their resources; e) take necessary steps to halt the extraction and transfer of various Oromiyaan resources by the occupying Abyssinian forces; e) organize an Oromiyaa-wide “Public & Resource Defense & Conservation Council.” Abyssinians have occupied Oromo land and plundered the wealth of the Oromo nation for so long, and have enjoyed privileges without limitations, while suppressing the legitimate rights and aspirations of the Oromo society. It is now time for this colonial relationship to come to an end.
The Ongoing Genocidal Occupation and Eradication Policy of TPLF
The collapse of Mengistu’s regime in 1991 did not bring any solution to the suffering nations and their compatriots in the empire due to the continuation of Abyssinian colonialism. The Tigray Peoples Liberation Front (TPLF), a tiny minority from the Northern core of the empire began to strategize on how to occupy the vast territory it inherited. The primary strategy was to: occupy Oromo land along with the entire empire; organize with internal collaborators to be used as tools for foreign governments; gain support of foreign governments; incite animosity among the Oromo and other ethnic groups; and finally, invite multi-national corporations to back-up the occupation process.
Under the guise of democracy and a coalition charter, the TPLF is determined to brutally suppress and dispossess the Oromo people via political maneuvers, military muscle and outright murder, eviction, massacres, and mass incarcerations. In “Ethiopia, the Roof of Africa,” Jane Curtz observes: “The Tigre is the smallest of the major groups, making up about 8 percent of the population. Tigre and Amhara people share a Semitic cultural heritage and together shaped Ethiopian culture and politics. The Tigre upheld Ethiopian Christianity in its purest form.”2 To fulfill this colonial dream, the TPLF had to craft a scheme: in order to transform itself into a vanguard of the Ethiopia empire, it had to create a suitable name, “Ethiopian Peoples Revolutionary Democratic Front” (EPRDF), while simultaneously organizing a “peoples democratic organization” of different nationalities and prisoners of war, who are both under their captivity and the EPLF. This scheme provided the initial groundwork to help facilitate TPLF’s grand assault on Oromiyaa, the Amhara, Afar, Hadiya, Sidama, Walayta, Kambata, Konsso and the Ogaden. As noted by the US Federal Research Division in Ethiopia, A Country Study (1993): “In time, the EPRDF also included the Oromo Peoples’ Democratic Organization and Ethiopian Democratic Officers Movement, both of which had been created by the TPLF in May 1990. Tigrean strategists hoped the unification of these groups eventually would enable the TPLF to widen its base of support beyond Tigray. Elements in support of the government, however, denounced the EPRDF as nothing more than a TPLF organization in Amhara clothing.”3
Contrary to the TPLF/EPRDF attempts to solely claim victory over the Ethiopian army, the forces that brought about the downfall of Mengistu’s regime came mainly from the masses of the people struggling from all fronts. Jane Curtz notes this fact, “The communist regime started peasants’ association to help improve farming methods, but the peasants rejected them seeing them as an enemy who tells what to do rather than organization that would help them leading to the destruction of their policy, the state farms and the whole villages broke apart and the people quickly went back to the way they wanted.” 4
After the power grab in May 1991, the TPLF formed a transitional coalition government for the purpose of buying time to consolidate power and to create the TPLF government. Their campaign has been intensified with the help of billions of dollars from international financial institutions and governments. Thus, from the onset, it was apparent that the TPLF was installed to destabilize and dominate the Horn of Africa. In the past, it was common for the Abyssinian minority regimes to rely on foreign powers for assistance to quell Oromo freedom movements. Consistent with that pattern, the EPRDF is still receiving substantial support from western governments in spite of its gross human rights violations and atrocities against the against peoples in the southern part of the empire. Right after the formation of the Transitional Government in Ethiopia, The World Bank and the United States government pledged financial support to Meles Zenawi’s regime. On October 6, 1992, The Washington Post reported that, “The United States recently agreed to spread $161 million over three years to develop competitive market…in line with a $750 million World Bank led initiative to jump-start, the economy.” In addition, western international financial institutions have announced $1.2 billion in economic aid to the EPRDF, which is led by Meles Zenawi. The Washington Post of October 6, 1992 reported that, “The Western lenders also have taken a small gamble on Meles’ promises of democracy and free market, agreeing in November to lend Ethiopia $1.2 billion to cover its budget short fall. While the amount was not great by the international standards Western officials said it represented a break from past refusal of aid to Ethiopia.” 5
As part of a wider plan to strengthen the position of the EPRDF in Ethiopia and to oppress Oromos and other colonized peoples in the South, political backing and the flow of financial help continue to increase. From the start, the TPLF knew that it was impossible to occupy the Oromiyaa, let alone control its immense and rich resources without outside support and local collaborators.
The TPLF colonial occupation plan is similar to the 19th century colonial undertaking by King Leopold of Belgium and Cecil Rhodes of Britain in Africa in search of land resources and raw materials which were very much needed for European colonial powers. Similarly, the Tigrayan colonial elites are now extending invitations to foreign governments (so-called investors), and local parasite business markets who have no regard for humanity, lives, and the well-being of the people in the empire other than maximizing the exploitation and sharing in the spoils of domination. Once it grabbed the state machinery, the TPLF declared rural and urban lands as state property and stated that it can use them as it pleases. The ongoing frenzy of policies of land lease, land concession, company sales, permissions to ownership and mining rights to local and international companies are similar to the colonial economic, political, and military tactics executed in early 19th century.6
Just as other colonial vanguards managed to bring many nations in Africa under European rule by diverting their land and resources to their own benefit and the citizens of their home countries in Europe, the TPLF is now using an identical colonial policy in Oromiyaa. Just as King Leopold ll of Belgium occupied and subjected the Congo (now Zaire), to wanton devastation, Meles Zenawi of Tigray has set out to occupy the Oromo nation- waging genocidal war that is destroying Oromo economy and institutions. Obviously there is no difference between the siphoning-off of Oromiyaa’s gold, coffee, marble, food grain, wood products, etc., to Tigrai (the home of Abyssinians) and the actions of Europeans in their former colonies in Asia, South America and Africa. For the past 27 years, the activities of the TPLF (EPRDF) and its allies have sped up the pace of extracting resources from Oromiyaa. Some of these resources are irreplaceable.
Hundreds of millions of Abyssinian settlers are pouring southward, to takeover Oromo land in the name of resettlement programs. From the outset it was a systematic occupation through settler-colonialism that is still intensifying in Oromiyaa cities and urban areas. The Tigran elites are behaving identical to the White South Africans (Bauers) that were spearheading the apartheid system, an extreme hatred race-oriented and mass removal policy where the minority dispossesses the majority and rules at will.
The TPLF colonial design is not only to systematically dispossess the Oromos of their legitimate resources, but to also liquidate their social fabric and economic base of the society in order to turn Oromiyaa into a permanent Abyssinian domain. The orchestrated invitation of international corporations and “investors” to operate in Oromiyaa are clear indications of the TPLF’s master plan to appropriate the resources of nations and nationalities in the Empire.
The Tragedy of Forced Expulsion in Oromiyaa
The genocidal policy of forced removal of Oromo populations from their ancestral lands is an integral part of the extermination process that involved the physical, economic, and cultural uprooting of millions of people from both urban and rural lands in Oromiyaa. For the last 27 years, the TPLF, in its political, economic, and cultural war against Oromo people and supported by its colonial partners and internal collaborators, have used all available means of destruction against our people in the empire. For more than a century, the Abyssinians have been pushing hard to change Oromiyaa’s landscape by eradicating the Oromo population and thereby claiming ownership of Oromo land through forced removal, systematic re-settlements, and forced assimilation processes both in cities and rural communities throughout Oromiyaa. In the past, the TPLF has forced removal of tens of millions of Oromos from their ancient land in order to open space for Abyssinian settlers with the aim to change Oromiyaa into a settler’s domain. The Abyssinian genocidal project in the 21st century is considered to be the biggest act of genocide and ethnic cleansing the world has ever seen. These unprecedented large scale mass removals resulted in the death of hundreds of thousands of people, as the sole purpose for Abyssinians was to repopulate vacated Oromo land with their own. In Finfinne and the areas surrounding, over two million people were forcibly removed from their ancestral land and homes which had been passed on to them from past generations, in which, millions of farming communities have been uprooted.
The so-called “ye charraqa beetoch” (the moon houses) is another new form of invasion to dispossess the Oromo people of their land and property in order to expand their landholdings in Oromiyaa as quickly as possible. The frenzied land grabbing in Oromiyaa – building houses in the moonlight is putting the Oromo people in a catastrophic situation. Today, the Oromo farmers who are living near and surrounding the city of Finfinnee are facing total extermination from their ancestral land, while the ownership of the land is openly shifted to the hands of occupying forces.
The real motive behind the Master Plan in the name of expanding Finfinne (Addis Ababa) is nothing but another calculated wave of extermination that was framed to forcibly remove Oromos from their historic and cradle land (Odaa Gulalee) in order to fill it in with Abyssinians (settlers) for the complete takeover of the city and its surrounding farming lands. Similar genocidal programs are taking place in and around the cities of Diree Dawaa, Gobba in Baale, Shashamanne, Asoossa, Adamma, and other growing cities. This grand scheme of population removal was designed to systematically eclipse the Oromo nation by uprooting the people then to establish their state in the heart of Oromiyaa. The perpetrators are responsible for innumerable atrocities, state terrorism, brutal repression, and for committing ethnic cleansing throughout Oromiyaa and other nations and nationalities across the Empire.
The Way Forward
The principal thing over which the Abyssinians and Oromo are fight, was and continues to be, the land, its byproducts, and raw materials that exist on Oromo land. Given this fact, the only solution available to the Oromos is to: a) make an exerted effort to recover every inch of Oromo land that has been stolen by the enemy by any means necessary; b) re-appropriate all looted wealth and resources of the nation ; c) strategically restore vital national resources and raw material products such as coffee, xaafii, soy beans and other important food rains to the control, protection, and proper management of the Oromo for future economic development and social progress. Coffee and gold, which are the wealth of the Oromo nation, are not only the backbone of the Ethiopian empire but are the only source of foreign currency earning commodities. The Oromo people should not forget that the Abyssinian colonialism was introduced and built in Oromiyaa by military means combined with planting settlers. But, the Oromo people remained defenseless and exposed to carnage, massacres, torture, displacement, and invader attacks deep into Oromiyaa that devastated the nation. The Oromo people as a whole, and the youth in particular, must think seriously about how long this will be allowed to continue.
Conclusion
Without political and economic freedom, the management and the total control of national resources, it is unthinkable to plan a reconstruction of an effective national economy, as desired. It requires having a unity of purpose to rise up and use every means necessary to liberate themselves and the land before embarking on national and economic development and growth. The fight to retrieve the stolen land and the wealth of the nation also requires the unity of the people and determination to intensify the ongoing revolution (civil disobedience) in order to liberate the land and return all that was taken by the occupying regimes.
At this time, silence, talks about to be “added up”, indifference, and political wrangling has no place in the solution equation, especially when Qeerroo or Oromo youth (Darggoota) rose up and demanded their national rights, are fallen martyrs for the sake of freedom and determined to make an end to TPLF’s genocidal occupation, land robbery, and resource plunder. The Oromo youth who ignited the flame of freedom throughout the empire, are an inspirational force for the people who are suffering under the most brutal regime of the TPLF/EPRDF in Ethiopia.
Though it is not yet completed, the victories which we see today undoubtedly came from those brave and determined Oromo youth and patriotic nationalists who have made and continue to make heavy sacrifices for the Oromo cause. They were able to show the world that the Oromo people’s national struggle is a just cause, seeking their inalienable right to self-determination. For the last 27 years, the TPLF’s genocidal regime with the help of their collaborators, has used all available means of destruction, mass uprootings, wanton massacres, and atrocities against our people. The TPLF genocidal wars in Oromiyaa are clearly a reminder of the Nazi period in Europe during the second World War which devastated the whole Europe as it clearly reflects in today’s Ethiopia.
Unity is power! Victory to the oppressed people!
Notes
- Statistical Abstract, Ethiopia, A Survey of Yield and Production of Major Crops, 1988
- Jane Curtz, Ethiopia: The Roof of Africa. 199, pp. 6—27
- US Federal Research Division, Ethiopia, A Country Study, 1993 pp. 308-309
- Curtz, op.cit., p. 22
- The Washington Post, October 6, 1992
- See for example Robin Mckown, The Colonial Conquest of Africa, 1971


text:
Hoong Koong keessatti uummanni Wiixata har’a gara galgalaa mormiitonni gara waajiira seera tumtoota magaalatti qajeeluun hiriira guddaa gaggeessaa jiru.Kunis magaalattiin Chaayinaa waliin kan walitti deebitee waggaa 22ffaa har’a yeroo yaadatamutti ture.
Kuma hedduun hiriirtoota kanaa gamoo mootummaa kan magaalatti keessaa waaree booda kan marsan yoo ta’u garee xinnoon immoo waajiira seera tumtootaa seenuuf yaalanii turan.Polisiin garu dursee keessa seenee waan tureef Gaaza himiimaansu itti bifuun fashalsan.
Hiriirtonni kun eenyummaa isaanii polisiin akka hin barre akkasumas tarkaanfiin polisii of-irraa ittisuuf jecha waan adda addaan fuula isaanii aguuganii Foddaa balbala itti ol-seenana bira jiru cabsanii jiran.
Magaalatti iddoo biraatti hiriirri waaree booda sa’a lamaa fi walakkaa irratti kan jalqabamee yoo ta’u hiriirtonni Paarkii Viktoriyaa irraa gara gamoo waajiira haadhoo kan mootummaa cina jiruutti deeman.
Nama yakka hojjatee dabarsanii Chaayinaatti kennuu seera jedhu mormuun hiriirri kun gaggeeffamaa jira.


text:
Nafxanyaa Muuxachuuf Miixatuu fi Toophiyaa Du’uf Wixxiffatuu
Tufaa Bulbulaa, Muddee 1, 2019
Waggaa tokkoo asii kaasee, meediyaalee garaa garaa irraa waan akka ‘haaraatti’ ololamaa jiru keessaa inni tokko, ‘jijjiiramni Toophiyaa keessatti dhalate kan jedhu dha. Gareen tokko ammoo, qeeqqannoo tokko malee (without any reservation), “ilma (ilmaan) Abbaa Gadaatu, yeroo jalqabaaf, masaraa Minilik seenee Toophiyaa bulchaa jira” jedhee olola summiin laaqame facaasaa jira. Wanni deemaa jiru kun, dhugumatti jijjiirama moo muuxata? Handhuura olola kanaa nama gadfageessee ilaaleef, haalli jiru muuxata malee jijjiirama miti. Warra arraba olola kanaa ilaalaniif ammoo, akkuma isaanuu jechaa jiran, jijjirrama malee muuxata ta’uu hin danda’u. Wanni beekuu qabnu garuu, amma masaraan nafxanyootaa Burqaa Finfinnee irraa konkolaatee hallayyaa hin buunetti, muuxata malee jijjiiramni uummata Oromoof gonkumaa dhufuu hin danda’u.
Gaaffii? Maaliif jijjirama ta’uu dhiisee muuxata ta’a? Deebii: Waan tokko yoo bifa, qaama, ykn amala duraan qabu sana dhiisee gara bifa, qaama, ykn amala duraan hin qabnetti geeddaramee argame jijjiirama ta’a. Yoo waan sun bifa, qaama, yookiin amala duraan qabu sana otoo hin jijjiirratiin of haaromsee (rejuvenate itself ) argame, muuxata malee jijjiirama ta’uu hin danda’u. Fakkeenya: Bofa. Bofti, innaa dulloomu ni muuxata malee qaamaa fi amala ittiin uumame sana hin jijjiirratu. Kana jechuun, bofti sun innaa bututu, gogaan isaa fi foon isaa waan walgadhiisaa deemuuf, akka durii sana lafarra shalali’ee deemuu dadhaba. Kanaaf, iddoo tokko ciisee gogaa dulloomaa sana keessaa hulluuqee bahee deemuuf dirqama. Sana booda akka waan killee haaraa keessaa baheetti shalali’ee deemuu eegala. Bofti sun ni muuxate (rejuvenated) jenna malee ni jijjiirame (changed) jechuu hin dandeenyu. Gogaa dulloome sana of irraa baasee gate malee, summiin wajjiin uumame sun isuma wajjiin jira. Nama iddee, dhiiga namaa xuxxuuxee dhuguu irraa of adabee hin taa’u. Simbirroo, lootuu, hantuuta, kkf maraa arraba isaa dheeraa sanaan ofitti butee nyaachuu hin dhiisu.
Nafxanyoonni gaafa dullooman akkuma bofaa muuxatu. Tooftaa haaraa baafachaa summii isaanii haaromsatu. Summii yeroo yerootti haaromsatan kanaan, waan nyaachuun isaan irra jiru hundaa nyaachaa kunoo har’a wagga 150 lakkoofsisaniiru. Haa lakkoofsisan malee ammoo, Toophiyaan Minilik uumeefii du’e sun, akkuma isaa fanxooftee du’uuf aadaa jirti. Yoo ishiin duute nafxanyoonni maal ta’u? Isaanis wajjuma du’u. Tarii, warri dhiyeenya kana, Fitawuraarii Bilxiginnaa fi Dejazmatch Medemmer jedhamanii MM Toophiyaatiin muudaman, du’a irraa oolchuu danda’u? Haalli amma deema jiru akkasumatti itti fufa yoo ta’e, oolchuu hin danda’an.
Innaat ager Toophiyaan, kan haadha malee abbaa hin beekne, tableeta “jijjiirama” jedhamu waan liqimsuu diddeef, dhukkubni hamaa mar’imaan ishii keessa seenee jira. Dhukkuba kana irraa, nafxanyoonni Minilikii fi arbanyoonni Haylesillaasee illee otoo deebi’anii dhufani, waan fayyisuu danda’an miti.
Warra Olola Oofaa jiraniif Gaaffii Bu’uuraa (principal questions)
1ffaa. Ilmaan Abbaa Gadaa, warri har’a masaraa Minilik qabatanii jiru jedhaman kun, maqaa Gadaa keessatti dhalatanii guddatan himachuu danda’aniiruu? Kana himachuu hin dandeenye taanaan, Abbaa Gadaa ta’anii muudamuun haa hafuu, kaadhimamuufuu maqaan isaanii dhayamuu hin qabu.
2ffaa. Gaaffii, ati kan eenyuuti? Jedhu deebisuuf, hidda dhaloota isaanii, karaa abbaa (patrilineage) amma akaakayyuu sagaliitti dogoggora tokko malee himataniiruu? Kana himachuu hin dandeenye tanaan, idoloojii abbaa biyyummaa (patrilineal ideology) dhiiraa fi dhalaan Oromoo dhugeeffataa guddatan hin qaban jechaa dha. Kanaafuu, Abba Gadaa ta’uun isaanii haa hafuu, Oromoo ta’uun isaanii iyyuu gaaffii keessa seenuu qaba.
3ffaa. Laguu biyyaa eeganii guddataniiruu? (honesty to the legitimacy of Oromo taboos) Dhukkuba “haraamuu” jedhu irraa bilisa ta’anii uummata wajjin nagaan jiraachuuf, karaa haadha isaanii (matrilineage), amma akaakayyuu torbaatti gaafatamanii deebii quubsaa kennaniiruu? Kana hin beekan taanan, laguu Oromoon eeggatu irra utaalanii waan darbaniif, waa’ee Gadaa fi seera Gadaa Oromoo dubbachuuf moraalii tokko illee hin qaban.
- Abbaan Gadaa Oromoo tokko, duraan dursee dantaa jireenya biyya abbaa isaatiif dabarsee of kenna (he sucrifices for the survival of his fatherland). Bofa wajjiin yaa’ii taa’ee uummata isaa irratti duguuggii sanyii hin adeemsisu.
- Abbaan Gadaa, diinaaf keettoo ta’ee uummata isaa irratti lola labsee diinaan hin ficcisiisu. Gochi akkasii argaa-dhageettii Oromoo keessatti argamees, dhagayamees hin beeku.
Abbaa Gadaa Ta’uuf Afaan Oromoo Beekuun Gahaa Miti
Afaan Oromoo dubbachuun ilma Abbaa Gadaa nama tasisa yoo ta’e, olaanaa ajajaa nafxanyootaa kan ture, Axee Minilik iyyuu Oromoo keessatti dhalate. Afaan Oromootiin afaan hiikkate. Kanaaf ragaan barbaada kan jedhu yoo jiraate, Warra Waayyuu (naannoo Ankober jiraatan) bira dhaqee gaafachuu ni danda’a. Haati isaa, maaliif Oromootatti adaraa kennamtee akka isaan biratti deessu godhamteef iccitii mataa isaa danda’e qaba. Axee Minilik diina Abbaa Gadaa ture. Afaan Oromoo beekuun isaa Abbaa Gadaaf illee ulfina hin kennisiifne. Warra isa fira godhatan illee, summii laateefii dabaree dabareen of biraa godaansise.
Haylesillaaseenis kan dhalatee guddate biyya Oromoo keessatti. Ilma ajajaa ol’aanaa nafxanyootaa keessaa tokko kan ta’e, nama Ras Mokonnon jedhamu irraa dhalate. Afaan Oromoo akka gaaritti beeka. Haati manaa isaa, Itege Manan kan jedhamtu ammoo, isa caalaa akka beektu hayyuun, dhalootaan Abbichuu-Tuulama ta’e tokko, akka gaariitti nu barsiisaa ture. Haa beektu malee ammoo, bakka dhirsi ishii, Haylesillaaseen, jirutti dubbachuu akka sodaattu hayyuun kun dabalee nuu ibseera. Maaliif abbaa manaa ishii biratti Afaan Oromoo dubbachuu sodaattiin gaaffii guddaa tokko.
Warri har’a “ilmaan Abbaa Gadaa” jedhaman kun akkuma Minilikii fi Haylesillaasee Afaan Oromoo tolchanii dubbatu. Ammoo akkuma Minilikii fi Haylesillaasee Afaan Oromoo beeku malee, caasaa lammiilee Oromoo fi akkaataa inni itti hojjetu(its social functions) waan beekan miti. Otoo ni beeku ta’ee, araddaa fi lafee Tufaa Munaa irratti ilmaan nafxanyootaa walitti qabanii, ekeraa Minilikiif dhibaafachaa uummata Oromoon “menga jedha” jedhanii hin arrabsiisan ture.
Ilmaan nafxanyaa fi Oromoonni burjaajoo eenyummaan dhukkubsachaa (Sickness of identity crisis) jiran tokko tokko ammoo, Oromoota miitoloojii (mythology) fi jinoloogii (genealogy) Oromuummaa isaanii akka gaariitti himatan, eenyummaa isaaniin boonanii of ibsan, “zerenya, gosanya, mangaa, aramaa kkf” jechaanii jiru. Nama abbaan “hararuu”, haadhati “qalaamaa” taate irraa kan eegamutu kanuma. Namni akkasii, ati kan eenyuuti? Jedhamee innaa gaafatamu, deebii inni kennu, “eessumni koo sangaa-fardaadha” jedhee deebisa. Dhukkuba gad-aantummaa fi burjaajoo eenyummaatiin rakkachaa waan jiruuf, warra dhukkuba kana irraa bilisa ta’anii jiraatan maraa hin jaalatu, ni balaaleeffata, Toophiyaa faarsaa seenaa sagagummaa ishiitiin akka xaddee fooricaa deema.
Oromoon Hammaataa hin Hammatu
Oromoon dhala naamaaf jaalala malee jibba hin qabu. Kun bu’uura heera Oromoo kan Oromummaan irrati dagaage. Kana jechuun ammoo, Oromoon kashlabbee fi kara-deemtuu arge hunda callisee ofti fudhatee dhungata, hammata, moggaafata jechuu miti. Eenyuun akka guddifatu fi moggaafatu ni beeka. Yoomii fi akkamitti akka hammatee guddifatu ni beeka. Seerri Gadaa isaas kana akka gaariitti xaliilee galmeessee kaayeefii jira. Halagaan tokko kan eenyummaan isaa hin beekamne, yoo maatii tokkotti dhufee gale, lammii yookiin gosa maatii sanaatti moggaafamuuf ulaagaa inni keessa darbuu qabutu jira. Har’a dhufeef har’uma hin hammatamu; borus hin moggaafamu.
Nafxanyoonni, “Oromoon nutti hammaate” jechuu irraa kan hafe, seenaa isaanii keessatti, guyyaa tokko illee dogoggoranii, “Oromoon nu hammateera,” jedhanii hin beekan. Si’a kana garuu “Oromoon hammataadha, obsaadha” kkf hedduminaan masaraa Minilik keessaa afaan ilmaan abbaa gadaa jedhamanii ololamaa jira. Jechi kun, damma fakkaatee haa ololama malee, burqaa fi biqiltuu Oromoo summeessee gogsuuf karoorfatee kan ka’e dha. Qabsoo Qeerroon Oromoo itti wareegamaa finiinsaa jiru cilaattessuuf kan daldalamaa jirudha.
Qaaneffachuu, safeeffachuu dhugeeffachu, nagaan dhala namaa wajjin jiraachuu kan jedhu, sirna nafxanyaan ittiin uumame wajjin hin adeemu. Dimookraasiin Oromoo (Sirna Gadaa) otokraasii Habashaa (sirna nugusaa) wajjin gonkumaa ida’amuu hin danda’u. Akkasumas, qeerroon Ilmaan Abaa Gadaa Faannoo Ilmaan Abbaa Baandaa wajjin ida’amuu hin danda’u. Abbaan Gadaa Oromoos Siyyume Igziabiher wajjiin galma tokko keessa taa’ee waliin dalaguu hin danda’u.
Nafxanyoonni dhugaa akka qoraattiitti sodaatu. Maaliif jennaan, sirni nafxanyaa dhugaa fi haqa namaa hacuucee, dharaa fi soba irratti waan ijaarameef. Hedduun ilmaan nafxanyootaa, dhukkuba burjaajoo eenyummaan waan rakkachaa jiraniif, innat ager jechuu malee, abbaat ager jechuun isaaniif laguudha. Warra “biyya abbaa koo” jechaa ittiin boonaa guddatan, gosanya, zerenya, tsinfenya, mangaa jechaa balaaleffatu. Qamaleetu maqaa akaakayyuu ishii gaafatamnaan akkana jette: Abbaa koo iyyuu hin beekuu, akkamittin akaakayyuu koo sii himuu danda’a? jettee gaaffii dhiyaateef gaaffiidhaan deebifteef. Ilmaan nafxanyootaa keessumaa warri garrison towns keessatti hanqaaqan, akkuma qamalee abbaa fi akaakayyuu hin beekan. Waan ta’aniifis, sanyii, gosa, lammii keessttii dhalatan himachuu hin danda’an. Kan isaan danda’an, warra himachuu danda’an abaaruu fi arrabsuu duwwaa dha.
Galcha Dubbii
Garaagarummaa nafxanyaa fi bofti qaban, nafxanyaan miilla lamaan olka’ee deema. Bofti garaan lafarraa lowa yookiin foqoqa. Lamaan isaanii iyyuu, garaagarummaa qaamaa malee, garaagarummaa amalaa hin qaban.
Qorichi nafxanyootaa fi bofaa waa lama keessaa tokko filachuu. 1ffaa: laga gamaa-gamatti walirraa fagaatanii jiraachuu. Yookiin, 2ffaa: “waliin jiraannaan” yoo filannoo isa dhumaa ta’ee argame, ”shimala“ ofii gorrootti irkisanii manaa bahuu dhiisuu. Maaliif jennaan qorichi nafxanyaa fi bofaa shimala duwwaa waan ta’eef. Warri shimala keessan gorrootti irkiftanii galtanis deebisaa qabadha. Nafxanyaan dulloomtee muuxachuuf miixachaa jirti. Toophiyaa qurcooftee ciccitaa jirtu walitti deebistee suphuf tataafatti. Kana gochuuf ammoo qoricha waan barbachiuf, heddumminaan dhiiga ilmaan Oromoo dhangalaasuuf qophii xummuurteetti.
Impaayera Toophiyaa kan qunamee jiru garuu, du’a seera uumaatiin itti dhufe dha (natural death). Du’a seeraan itti dhufe kana ammoo, eenyu iyyuu irraa ittissee dhoowwuu hin danda’u. Ilmaan Oromoo, warri idoloojii “biyya abbaa koo, araddaa abbaa koo” jechaa guddattan, nafxanyootaa fi warra burjaajoo eenyummaan dhukkubsachaa jiran (ilmaan Hararuu fi Qalaamaa) wajjin dhaabatanii “innaat ager” du’uuf aadaa jirtu du’a irraa oolchina jechuun gowwummaa duwwaa otoo hin ta’iin seera uummaa wajjiin wal’aansoo qabuu dha.


text:
Kaayyoon Konfiransii kanaa, marii dhimma nageenyaa ummata Oromoo fi Amaaraa irratti xiyyeeffate yoo tahu, Ulamaan gurguddoon biyya keenyaa, abbootiin amantaalee gara garaa, abbootiin Gadaa, Ustaazotaa fi namoonni kutaa hawaasa gara garaa irraa afeeraman 400 oli irratti hirmatanii jiran.
Walgahii kana irratti kan argame dubbi himaan Koree Furmaata Barbaadduu Hawaasa Muslimaa Ustaaz Ahmaddiin Jabal, walqixummaa dhala namaa laalchisee haasawa godhee jira.
“Hundi keenya garaagarummaa sabaa fi amantaa qabaannus, nama tahuu keenyaan akka wal kabajnee waliin jiraatuu qabnu Islaamummaan nu barsiisa” jedhe Ustaaz Ahmaddiin.
Dabalataanis ‘sabaa fi amantaan garaagarummaa qabaannus, akka biyyaatti immoo lamummaa waliin qabna. Kanaaf hariiroo qabnu cimsannee, obbolummaa lammummaa keenya kabajnee waliin jiraatuu qabna’ jedhe.